text:
Upptøkukrøv
- Umsøkjari skal vísa serstøk evni.
- Mett verður, um næmingurin fer at lúka upptøkukrøv til lærdan tónlistaskúla eftir lokna 3-ára skúlagongd á Musikkskúla miðnámi.
- Sum vegleiðing, verður mett, at næmingur er áleið 6. stigi í Associated Board á ljóðføri sínum ella líknandi.
Upptøkuroynd:
- Próvdómarar, saman við teim av leiðsluni settu faklærarum, døma til upptøku- og støðuroyndina og endaligu próvtøkuna.
- Fremmandur próvdómari er eisini til upptøku-, ársroyndina og endaligu próvtøkuna.
- Ymiskir fremmandir próvdómarar eru í ávikavíst klassiskum og rútmiskum tónleiki.
- Próvnevndin er: eksternur próvdómari, leiðari á Miðnám, leiðari á Tórshavnar Musikkskúla, og ein av leiðsluni settur faklærari skúlans
Høvuðsljóðføri:
- Næmingurin framførir tvey ella fleiri styttri verk/løg á egnum ljóðføri. Verkini eiga at umboða ymisk lyndiseyðkenni. Hetta skal vara 6-8 minuttir.
- Roynd í blaðspæli ella framførsla av stuttum stykki, ið umsøkjari hevur fingið frammanundan (blaðsangur fyri sangarar)
- Roynd í tónastigaspæli, arpeggio ella øðrum, tengdar at ávísu ljóðførunum
- Fyri rútmiskar umsøkjarar, eisini improvisatión og gehørspæl
- Úrslitið frá Undanroyndini er tøkt hjá próvdómarunum, men kann umsøkjari verða royndur í hoyrulæru, um próvdómarar meta, at hetta er neyðugt.
- Skúlin útvegar klaverfylgispælara. Avtala skal gerast við skúlan um hetta, tá ið umsóknarbløðini verða latin inn. Nótatilfar hesum viðvíkjandi, skal samstundis latast skúlanum
- Um neyðugt, útvegar skúlin umsøkjarum við rútmiskum ljóðføri, tónleikarar ella samanspælsbólk. Umsøkjarar kunnu tó hava egnan bólk við
- Royndin kann víkja frá hesum áðurnevnda, um serstøk krøv eru til ávís ljóðføri ella høvuðsfak. M.a. lagskriving, tónasmíð, musikkterapi og produktión.
- Krøv til ymsu ljóðførini eru at síggja undir Lesiætlanir
Hoyrilæra:
- Undanroyndir eru í hoyrilæru nakrar dagar innan royndina í høvuðsljóðføri.
Teori:
- Undanroyndir eru í teori nakrar dagar innan royndina í høvuðsljóðføri.
Klaver (sum hjálærugrein)
- Undanroyndir eru í klaver sum hjálærugrein nakrar dagar innan royndina í høvuðsljóðføri. Henda royndin er vegleiðandi.
Samrøða
- Upptøkuroyndin endar við stuttari samrøðu millum umsøkjara og próvdómarar


c: text/html

text:
Greinar
Gloymið nú Sjúrð - og smílist aftur :)
23. Sep 2014
Samlað, vinalig heilsan til nógvar illar tjóðveldiskjakarar - frá "kassabilinum í undanbrekku"Onkur vísti mær á, at tað hevur verið eitt lívligt kjak um meg á...
les meir
Kaj Leo sum Putinsa henti idiotur?
09. Sep 2014
Kaj Leo hevur sitið Moskva og stungið Vesturheimin og NATO í bakið. Tað er ein kolossal provokatión, sum kann gerast okkum sera dýrTað er vápnahvíld...
les meir
Blodrødt hav - Grindedrab er eksemplarisk dyrevelfærd
25. Aug 2014
TV2 har sendt et hold til Færøerne, hvor hundredvis af aktivister fra den vidtgående dyrevelfærdsorganisation, Sea Sheperd, i disse dage nok en gang forsøger at få verdens øjne vendt imod det færøske grindedrab.
les meir
Kjakfundur um avbjóðingar við eini oljuvinnu
21. Apr 2014
Fundur verður í Løkshøll mikukvøldið 23. apríl kl. 19.00, har kjakast verður um avbjóðingar, sum føroyska samfelagið kann fáa, um ein føroysk oljuvinna skjýtur seg upp.
les meir
Abbi - mín bókstavur var ikki í skúlanum
18. Nov 2013
Málráðið gongur ímóti øllum tilmælum - og hevur onga grundgeving...
les meir
WTO-sakarmál - hví og hvussu?
05. Nov 2013
Landsstýrið hevur tikið eitt sera prinsipielt og stórt stig. Hví fáa fólk einki at vita um tað?
les meir
Berlusconisering ella fólkaræði
04. Nov 2013
Tað gevur hvørki atkvøður ella vald at útiloka stjórnarsamstarv við Fólkaflokkin og ekskludera Gerhard Lognberg. Men hetta eru neyðug stig á vegnum móti fólkaræði í Føroyum. Aðrir flokkar skuldu tikið í egnan barm.
les meir
Politisk fiskivinna gagnar ikki samfelagnum
20. Aug 2013
Talan er ikki um fría kapping innan føroysku fiskivinnuna, men um politiskar avgerðir. Fiskivinnupolitikkurin hjá Fólkaflokkinum líkist meir kommunismu enn kapitalismu.

robotstxt: allowed

filter: keep


text:
Orð: Ismar Joensen
Lag: Eyðun á Lakjuni
1. Hátíðarlag var á Himli og fold.
Jesus, Guds Sonur, til jarðar var stigin,
klæddist í menniskjalíki og hold
gudskaptum sálum at veita tann friðin,
sum teimum dyggasti tørvur var á.
Guds var tað ráð.
2. Einglar, Guds sendiboð, sungu um hann,
sum higar niður til vesaldóms tráddi.
Ljómandi dýrd yvir jarðknøtti brann,
songur Guds eingla at hjartarót náddi
jødiskum hirðum, sum lýddu har á.
Guds var tað ráð.
3. Fóru so hirðar, sum eingil teim beyð,
oman í staðin at fregnast og vita,
hvørt hetta boðið var satt ella leyg;
títt mundu hjørtu og føturnir tita.
Funnu Guds Son, har í krubbu hann lá.
Guds var tað ráð.
4. Fullu til kníggja og tilbóðu hann,
skiltu, at Harrin sítt fólk hevði vitjað.
Hjarta hvørt einstakt tá brendi og brann
eftir at kunna tey tíðindi flytja,
sum tey nú vistu sær fullgreiðu á.
Guds var tað ráð.
5. Tá ið so hirðarnir hildu avstað
aftur í hagan, har fylgini lógu,
bóru teir Gudi tøkk fyri tað,
sum teir ta náttina hoyrdu og sóu.
So ger ein sál, sum kann frelsuna sjá.
Guds er tað ráð.


text:
Fyrispurningur til Høgna Hoydal
politikkur12-03-2018 - 23:25 - Jóanis Nielsen
§52a-fyrispurningur til Høgna Hoydal frá Jógvan á Lakjuni
1. Hví noktaði Fiskimálaráðið Kambi at senda tey 50 tonsini heim í bingjum, tá ið lógin heimilar at gera undantak í slíkum “force majeure líknandi umstøðum”?
2. Ætlar landsstýrismaðurin at fáa broytt ásetingina um, at øll veiða skal um føroyskan kajkant í grein 49 í lógini um sjófeingi, til tað, sum hann sjálvur sigur, at hann ætlaði.
3. Um ikki - ætlar landsstýrismaðurin sær so at tulka ásetingina við skili og sunnari fornuft, soleiðis at fiskimenn, skip og samfelag kunnu fáa sum mest burturúr?
Viðmerkingar:
Tað var eitt vánaligt skoðsmál, skiparin á Kambi henda dagin gav teimum, sum í desember mánaði atkvøddu fyri tí nýggju fiskivinnuskipanini hjá landsstýrismanninum. Og vit mugu bara geva honum rætt, tí nú lógin er farin at virka, sæst alt greiðari, hvussu lítið høpi er í, og hvussu lítla føling og lítið forstáilsi Fiskimálaráðið hevur við fiskivinnuni.
Kambur hevði fingið eini 50 tons, tá ið teir máttu inn á Hafnarfjørðin við trupulleikum. Íslandskvotan hjá teimum er nakað størri enn til ein túr, men ov lítil til tveir túrar, og teir settu seg tí í samband við Fiskimálaráðið fyri at fáa loyvi at landa hesi 50 tonsini í Íslandi og flyta tey til Føroya í bingjum. Nýggja lógin er jú herd soleiðis, at øll veiða skal landast í Føroyum. Her var ikki talan um at selja veiðuna í Íslandi, men bara at flyta fiskin heim við øðrum skipi til landingar í Føroyum.
Ein og hvør skilir, at hetta er tað einasta skilagóða at gera, fyri at skipið kann fiska alla sína kvotu. Tað er jú høpisleyst at brúka olju til sigling í fleiri dagar umframt aðrar útreiðslur og tíð fyri at fara yvir aftur til Íslands bara eftir nøkrum fáum tonsum. Tað mátti eisini verið ímóti øllum umhvørvispolitikki at sigla 2 x 4 døgn við fiski, sum tað annars ber til at avreiða í Íslandi, har tað tekur 2-3 tímar at sigla inn.
Men her var einki at gera! Einki forstáilsi og eitt skilaleyst noktandi svar frá Fiskimálaráðnum, hóast lógin heimilar landsstýrismanninum at gera undantøk í ”force majeure líknandi umstøðum”.
Spyrjarin veit, at felagið Línuskip hevur sent skriv til Fiskimálaráðið viðvíkjandi landingum uttanlands, har víst verður á tað skilagóða í viðhvørt at kunna landa t.d. hýsu í Íslandi fyri at gagnnýta fiskin so væl sum gjørligt.
Sum dømi nevnir felagið, at á vári ber til at fáa góðar hýsutúrar vestan fyri Ísland. Teinurin at sigla hjá teimum smáu línuskipunum annan vegin í góðum veðri er upp til umleið 85 tímar (3 ½ samdøgur), og í ringum veðri kanska eini 4-5 samdøgur.
Tað er eyðsæð, at við ásetingini í § 49 í lógini um sjófeingi hava línuskip mist møguleikan at gagnnýta hýsuna til fulnar, tá ið tey fiska á leiðunum, sum eru longst úr Føroyum.
Hesi skipini hava drúgvar royndir at landa hýsu í Íslandi, serliga 3-5 daga gamla, góða, feska hýsu, sum eisini gevur besta prís. Hýsuprísurin í Føroyum hevur verið vánaligur seinastu árini, men tað hevur víst seg, at skipini við hepni og tilrættalegging kunnu fáa sera góðan prís fyri ta feskastu hýsuna í Íslandi.
Tað sigur seg tí sjálvt, at loyvt eigur at vera skipum at landa í Íslandi, um hetta er neyðugt vegna veður, sølu, prís og aðrar umstøður, tá ið tað undir ongum umstøðum loysir seg at sigla tann langa teinin til Føroya.
Tí verða hesir spurningar settir landsstýrismanninum.
Á Løgtingi, 12. mars 2018,
Jógvan á Lakjuni, løgtingsmaður


text:
7. jan. 2018
Stóra bilasølan, P/F Wenzel, ið m.a. selur Volvo og Ford bilarnar, hevur fingið nýggjar eigarar og hevur í tí sambandi fingið nýggja leiðslu.
Skrásetingar-nr. P/F 2065
P/F Wenzel, 110 Tórshavn
Viðtøkur broyttar: 02.01.2018
Nevnd: Farin úr nevndini: Gunnar Osmundarson Justinussen, í Vika 25, 100 Tórshavn (nevndarformaður)
Rúni Jákupsson Lindberg, Niðaragøta 1, 188 Hoyvík (nevndarlimur)
Innkomin sum nevndarformaður: Jógvan Emil Nielsen, Heygalíð 15, 350 Vestmanna
Innkomin í nevndina: Petur Slyne, við Myllutjørn 25, 188 Hoyvík (nevndarlimur)
Bárður Brimvík, Landavegur 66, 100 Tórshavn (nevndarlimur)
Rúni Martinsson Djurhuus, Karlamagnusarbreyt 37C, 188 Hoyvík (nevndarlimur)
Stjórn: Innkomin sum stjóri: Rúni Martinsson Djurhuus, Karlamagnusarbreyt 37C, 188 Hoyvík
Farin frá sum stjóri: Jógvan Debes Højgaard, Dungagøta 1, 100 Tórshavn
Tekningarreglur: Felagið verður teknað av stjóranum einsamallum, av nevndarformanninum saman við einum
nevndarlimi ella av tveimum nevndarlimum í felag.
Sí allar broytingarnar í farnu viku í vinnuskránni BL.FO her


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Vestmannadagar 2016: Lat-og-fá
03.09.2016
Leygardagin 10. september kl. 13.00 – 16.00 verður skipað fyri Lat-og-fá marknaði í Ítróttarhøllini. Á marknaðinum eru øll vælkomin at koma og fáa sær klæðir, leikur ella barnaútgerð púra ókeypis.
Lat-og-fá marknaður hevur verið á undanfarnu Vestmannadøgunum. Undirtøkan hevur verið góð, og tí verður skipað fyri tiltakinum aftur í ár.
Endamálið við tiltakinum er at økja um endurnýtsluna av klæðum, leikum og barnaútgerð.
Hvør kennir ikki tað, tá ið man fer at rudda út í skápum og skuffum, at man hevur so nógv, man ikki hevur brúk fyri, men sum er alt ov gott at tveita vekk. Nú fáa allir vestmenningar møguleika at lata tað inn, tey ikki brúka meira, og fáa sær tað, tey mangla.
Fríggjadagin 9. september millum kl. 17-19 kunnu fólk koma í ítróttarhøllina og lata inn rein og heil klæðir til allar aldrar, barnaleikur og barnaútgerð. Einasta treyt er, at klæðini/lutirnir eru rein og heil. Heitt verður á fólk um at sortera klæðini í hesar bólkar: gentur undir skúlaaldur, gentur í skúlaaldri, kvinnur, dreingir undir skúlaaldur, dreingir í skúlaaldri, menn.
Heitt verður á fólk um at býta klæðini í hesar bólkar: gentur undir skúlaaldur, gentur í skúlaaldri, kvinnur, dreingir undir skúlaaldur, dreingir í skúlaaldri, menn.
Leygardagin 10. september millum kl. 13 og 16 kunnu øll síðani koma og fáa sær tað, tey ynskja.
Tað, sum eftir er, tá ið tiltakið endar, verður latið víðari til vælgerandi felagsskap.
Spurningar kunnu setast til Barbaru Brattaberg, tlf. 224702.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Í kjakinum um hjúnabandslógina hevur verið tosað nógv um, hvat ein ávísur samfelagsbólkur fer at fáa, um hjúnabandslógin verður broytt. Aktivistar, miðlar, politikkarar og onnur hava syrgt fyri, at hvørt mansbarn í Føroyum hevur fingið hetta við. Men lítið og onki hevur verið at hoyrt um, hvørjar avleiðingar ein broytt hjúnabandslóg fær fyri aðrar samfelagsbólkar.
[Tað] hevur verið tosað nógv um, hvat ein ávísur samfelagsbólkur fer at fáa, um hjúnabandslógin verður broytt… Men lítið og onki hevur verið at hoyrt um, hvørjar avleiðingar ein broytt hjúnabandslóg fær fyri aðrar samfelagsbólkar.
Og tó. Seinastu mánaðirnar hava einstakir politikkarar dittað sær at sett kritiskar spurningar, eftir at teir hava hugt út um landoddarnar fyri at vita, hvat hendir í teimum londum, sum hava broytt hjúnabandslógina. Kritisku spurningarnir hava kortini ikki fingið nakra jaliga móttøku. Ógrundaður ótti, siga summi. Onnur hava hug at flenna eftir hesum politikkarum, sum veruliga halda, at um samkynd sleppa at giftast, fær tað álvarsligar avleiðingar fyri okkara samfelag. Uppaftur onnur fara so langt sum at siga, at tað er tann beri óndskapur at seta slíkar kritiskar spurningar.
Tey “óttaleysu” áttu tó møguliga at verið eitt sindur meiri varin við sínum avgjørdu viðmerkingum og niðurstøðum. Fyri tað fyrsta hava Føroyar sum samfelag ongar royndir við samkyndum parløgum, ið eru skipað við lóg. Og fyri tað næsta sær tað ikki út til, at allir borgarar í teimum londum, sum vit samanbera okkum við (ein orðing, ið vit javnan hoyra í hesum døgum), sleppa so snikkaleysir, tá hjúnabandslógin er vorðin broytt. Eitt týðiligt dømi um hetta er Kanada.
Í 2005 gjørdist Kanada fjórða landið í heiminum, sum broytti hjúnabandslógina. At síggja til var einasta broytingin, at samkynd parløg vórðu viðurkend sum hjún. Men tað skuldi vísa seg, at broytingin fór at fáa umfatandi ávirkan á bæði lógir og mentan, tí ein nýggj fatan gjørdist galdandi í samfelagnum: samkynd parløg samsvara fult og heilt við siðbundna hjúnabandið, og tí má samkynt hjúnaband metast javnt við siðbundna hjúnabandið bæði í lóg og samfelagi annars. Hetta skuldi verið sjálvsagt.
At síggja til var einasta broytingin, at samkynd parløg vórðu viðurkend sum hjún. Men tað skuldi vísa seg, at broytingin fór at fáa umfatandi ávirkan á bæði lógir og mentan…
Ein natúrlig fylgja av hesum er at halda, at tey, sum ikki taka undir við nýggju fatanini, bert grunda sína áskoðan á trongskygni og illvild móti samkyndum. Tað er ongin annar møguleiki. Tí verða allar útsagnir, sum eru í stríð við samkynt hjúnaband, bólkaðar sum hatur móti einum minnilutabólki. Og einhvør skynsom frágreiðing – t.d. at man metir siðbundna hjúnabandið vera best fyri børnini, tí at hesin stovnur varðveitir teirra biologiska samband við mammu, pápa, systkin, ommur og abbar – verður víst aftur sum óerlig og villleiðandi undanførsla.[1]
Tá ein er sannførdur um, at mótstøða mótvegis samkyndum hjúnabandi ikki er annað enn trongskygni og hatur, gerst tað trupult at góðtaka, at henda mótstøða ikki verður køvd. Í Kanada endaði tað tí við, at treytirnar fyri at taka lut í samfelagnum broyttust skjótt.
Tey fyrstu at kenna sviðan av nýggju lógunum vóru tey, sum skuldu taka sær av borgarligum vígslum. Fleiri kanadiskir landspartar noktaðu at geva embætisfólkum samvitskufrælsi, soleiðis at tey kundu sleppa undan at gifta samkynd. Í staðin varð sett sum krav, at hesi, sum ikki kundu taka undir við nýggju fatanini, søgdu seg úr starvi.[2] Samstundis fingu trúarfelagsskapir, t.d. Knights of Columbus, bót fyri at nokta at leiga høli út til veitslu í sambandi við giftarmál.[3]
Hetta vóru bert fá dømi (fleiri eru ávegis í komandi greinum). Kortini siga tey meira um møguligar sosialar avleiðingar, enn uppskotið, sum okkara politikkarar viðgera í løtuni, sigur okkum. Í uppskotinum verður bert ein sosial avleiðing nevnd, og hon er sjálvandi jalig. At uppskotið ikki nevnir fleiri avleiðingar má vera grundað á antin (1) manglandi vitan, (2) manglandi virðing fyri teimum, sum fáa trupulleikar av broytingini, (3) manglandi ærligheit ella (4) eina blanding av øllum trimum.
Allir hesir møguleikar eru ein hóttan ímóti okkara fólkaræði og bróta niður okkara álit á politisku skipanina. Men serliga eru 2-4 vandamiklir, tí teir eru tilvitaðir. Vónandi er tað tí manglandi vitan, sum er orsøkin til, at uppskotið ikki inniheldur nakra lýsing av øllum teimum sosialu trupulleikunum, sum ein broytt hjúnabandslóg kann føra við sær. Manglandi vitan er jú ein ærlig søk, og tá nýggj vitan kemur fram, má málið viðgerast samsvarandi.
Óteljandi dømi eru um sosialar avleiðingar. Vit skulu bert eygleiða, hvat er hent í teimum londum, sum hava gjørt kyn óviðkomandi fyri hjúnabandið.
Óteljandi dømi eru um sosialar avleiðingar. Vit skulu bert eygleiða, hvat er hent í teimum londum, sum hava gjørt kyn óviðkomandi fyri hjúnabandið. Tá kunnu vit gera eina rímiliga grundaða forsøgn um, hvørjar avleiðingar fara at merkja føroyska samfelagið, um Løgtingið atkvøður fyri at broyta ta grundleggjandi institutiónina, sum hjúnabandið er. Skerjing av talu- og samvitskufrælsinum er ein sannlík framtíðarstøða. Tá er lítið vunnið, og grundleggjandi partar av fólkaræðinum eru ofraðir. Spyr bara kanadiskar borgarar, sum ikki taka undir við samkyndum hjúnabandi.
[1] Sí t.d. viðmerkingarnar hjá LaForme, dómara, í Halpern v. Canada (AG), 2002 CanLII 49633 (On SC), paras. 242-43.
[2] Sí t.d. Saskatchewan: Marriage Commissioners Appointed Under the Marriage Act (Re), 2011 SKCA 3.
[3] Smith and Chymyshyn v. Knights of Columbus and others, 2005 BCHRT 544.


text:
Eg og bókmentaligt G/
Aftur í ár var mín G-festivalur nógv meira bókmentaligur og listarligur enn hann var tónleikaligur. Í staðin fyri at ómaka mær oman á sandin at lurta eftir Kris Kristoffersen, sat eg við búgvið borð og prátaði um onkran tekst hjá legenduni. Tað var serliga Bobby McGee við byrjanarregluni “Busted flat in Baton Rouge, waiting for a train”, sum var á skránni. Onkur googlaði tekstin, sum er ein sentimentalur road-hjartasorg-countrytekstur við teirri óvæntaðu snaring, at tann góða Bobby er ein kona. Grundin til at mær onkursvegna dámar henda sangin, sum eg havi murrað í allan dag er heilt vist ein kona - tí, tá eg hugsi um sangin, hoyri eg Janis Joplin fyri mær. Onkur við borðið helt, at Janis hinvegin kundi syngja sál inn í hvat sum helst, og hevði hon sungið ein evergrin sum “Omma, omma tað eri eg..”, hevði tann framførslan ivaleyst eisini verið nemandi. Soleiðis er G! eisini við stuttligum og hugnaligum práti við fitt fólk og tey, sum komu aftur og høvdu lurtað eftir Kris Kristofferson søgdu seg hava fingið eina heilt serliga uppliving. Men tað hevði eg eisini sjálv løtuna áðrenn, frá klokkan tvey til fimm í Neystinum á G!
Bókmenta- og listatiltakið hjá forlagnum Eksil var størri og meira fjølbroytt í ár enn hini árini, eg havi verið. Í tríggjar tímar var evnið Materialitetur og náttúra viðgjørt á ymsan hátt. Staðsetingin av tiltakinum var heilt óvanliga góð. Neystið og umhvørvið eru merkt av einum serstøkum vøkrum materialiteti við hópin av sporum av ymsum aktivitetum, sum hava gingið fyri seg har. Staðið var sostatt í sær sjálvum fult av inspirerandi materialiteti og var hóskandi karmur kring prát, upplestur og listaverkini. Jóhan Martin Christiansen hevði gjørt listaverk á staðnum, sum næstan passaðu ov væl til umhvørvið - í øllum førum mistók onkur eitt listaverk fyri at vera tilvildarligt burturkast, sum traðkast kundi á.
Vónbjørt Vang bjóðaði vælkomin og greiddi frá skránni og Kim Simonsen greiddi frá evnisvalinum og skiftinum í antropocentriska heimsáskoðanini, sum hevur vart síðani renesansuna til eina øðrvísi áskoðan, har heimurin eisini kann hugsast uttan menniskju. Síðani var samrøða við Jóhan Martin Christiansen og Guðrið Poulsen um list og vit gingu eina løtu runt við Guðrið Poulsen meðan hon greiddi frá listarliga áhugaverdum støðum. Á terassuni hjá Pálli las Oddfríður Rasmussen upp yrkingar - eisini har er útsýnið so hugtakandi, at eg ikki fekk alt við, sum lisið var, men tað bilar einki. Yrkingar dámar mær best at lesa, bæði tær hjá Oddfríði og so fekk eg nýggja savnið hjá Vónbjørt Vang við heim:
alt sum okkum er givið
mugu vit lata aftur
ljósið lata vit náttini
dagin lata vit myrkrinum
orðini
bera vit aftur
sum offurgávur
sum eina bók vit hava lænt
eitt tíðarskeið
nú slitin og full av notum
hvussu nógv orð okkum enn eru givin
eru vit einsamøll
hvussu nógv orð vit enn bera víðari
einsamøll einsamøll
ljósið fellur inn millum sprekkurnar
í afturlatnu gardinunum
tað at missa okkurt
man ikki visti av
at man hevði
(brot úr yrking á síðu 70 í Djúpini - Vónbjørt Vang)


text:
Hallur av Rana
18.12.2014 - 03:31
Tíðindi > Mentan > Stevnur & festivalar
Serføroyskt, bygdasligt, forkunnigt, sjarmerandi og hugnaligt. Tað er hvat eiðisfólk hildu um Heystfagnaðan, ið var hildin fyrr í ár á Eiði. Tað staðfestir Eiðis kommuna, ið hevur gjørt eina nøgdsemiskanning, har tey bóðu fólk geva sína hugsan til kennar um tiltakið.
Á tiltakinum var alt møguligt, ið er knýtt at heystinum, á skránni. Flettikapping, rullupylsukapping, seyðasýning, seyðauppboðssøla og føroyskur tónleikur og nógv annað, var hesar dagar í oktober, tá eiðisfólk og onnur fagnaðu heystinum.
Tiltakið eydnaðist so mikið væl, at Eiðis kommuna hevur avgjørt, at tiltakið verður endurtikið í oktober næsta ár. Sostatt staðfestir kommunan, at Heystfagnaðurin á Eiði er komin fyri at vera.
Í tíðindaskrivi sent fjølmiðlum, vísa fyrireikararnir á, at ein nøgdsemiskanning var sett í verk aftaná tiltakið, sum ein liður av eftirmetingini. Har hómaðust sjónlig spor spor, ið styðja upp undir høvuðsendamálinum, ið var at skipa fyri einum tiltaki, sum brýtur upp úr nýggjum.


text:
Fór til Jobmatch eftir landsliðsvenjing
Hann hevði akkurát verið til venjing. Handbóltsmálmaðurin, Lars Larsen Black, og hinir í hópinum fyrireikaðu seg til landsdystir. Eftir venjingina var ein tími eftir av Jobmatch. Ein annar á liðinum og Lars høvdu tosað um møguliga at fara ein túr framvið. Útisetin Lars Larsen Black gjørdi av at fara niðan til árligu starvsstevnuna. Bara fyri at fregnast og vita, hvørjir møguleikar vóru í Føroyum.
Hugurin at flyta heim var vaksin, og samstundis hevði Lars fingið nakrar arbeiðsroyndir uttanlands. Og á Jobmatch prátaði hann við ymiskar fyritøkur og stovnar. Millum annað Tórshavnar kommunu. Hann fann útav, at KT-økið hjá kommununi er stórt og spennandi.
KT-deildin leitaði ikki eftir fólki tá. Men hann hevði tosað við kommununa og víst andlit. Seinni er Lars til arbeiðis hjá Joe & The Juice í Keypmannahavn. Tórshavnar kommuna ringir. Tí nú er starvið sum KT-leiðari í Tórshavnar kommunu leyst at søkja. Hann setti seg at skriva umsóknina, og seinni var Lars til samrøðu, og fekk síðani starvið.
– Tað er umráðandi at vísa, at tú ert til. Og at tú bjóðar teg fram. Tað er ein stórur fyrimunur at hitta fyritøkurnar og fáa eina samrøðu, hóast einki ítøkiligt starv er tøk her og nú. Soleiðis gjørdi eg, og tað gav úrslit, sigur Lars Larsen Black.
Lars er KT-leiðari í Tórshavnar kommunu og virkin hondbóltsspælari.


text:
Hornuglan (lat. Asio otus L; da Skovhornugle) líkist kattúluni, men aftan á baki og veingjum er hon vakurt gráskjómut; annars er hon mest gul við smáum brúnum strikum; eyguni eru reyðbrún. Hvørjumegin á knokkinum hevur hon ein tummalangan fjaðratopp; tá ið hon varnast okkurt, reisir hon teir upp, og tá taka teir seg út sum horn ella spísk oyrur — (kattúla hevur eisini sovorðin »horn«, men tey eru so stutt, at tey lítið ansast). Áður segðist hon at vera avbara sjaldan í Føroyum; í seinnu tíðini hevur hon sæst meir enn kattúlan. Skógarfuglur er hon, og her leitar hon í urtagarðar og situr har í einum træ, so svinn, at fólk allan dagin kunna ganga framvið og ikki verða varug við hana.
Úr: Mikkjal á Ryggi: Fuglabókin, Dýralæra II. 1951.


text:
09.11.2009
Tað var skelkandi at hoyra løgtingslimirnar, tá landsstýriskvinnan í almannamálum uppá fyrispurning boðaði frá ætlanum um at nýta hølini í Mjørkadali til børn og ung við serligum tørvi: “Tað kavar so illa har uppi, tað er sinnsvakt, tað er burtur frá allari sivilisation, ein oyðimørk, fyrrverandi hermannabýlið, gevur minnir um evnaveik, sum vóru flutt av landinum etc. etc. ”
Hvat bagir? Loypa á leistum og protestera, og kappast um at niðurgera eitt svar frá einum fakministara, sum roynir at finna útvegir fyri, hvat gerast kann fyri hesi børn og ungu, sum hava serlingan tørv. Her vóru ikki stundir at lurta ella spyrja, men bara at illgita, niðurgera og sáa misálit.
Bumbingin av mjørkadalshúsunum
Bumbast niður, skuldi alt, bæði landsstýriskvinnan og mjørkadalshúsini og royndin at finna eina loysn, og annars var ikki eitt orð um, hvat so skuldi byggjast á toftunum ístaðin. Kanska og vónandi var hetta tann ringa samvitskan hjá fíggjarmyndugleikanum, sum her stakk sítt høvd fram.
Løgið at ikki glógvar í onkrum politikara. Ongin talar at, ongin ivast, ongir spurningar, bara álop. Ongin sum helt, at kanska búði okkurt skilagott aftanfyri. Onki um at hetta kanska var eitt gott hugskot, at húsini og júst umhvørvið kanska var væl hóskandi til endamálið, og at okkurt arbeiði mundi liggja aftanfyri hesa ætlan. Ongin eyðmýkt yvirhøvur – bara betrivitan og illgitan – á lítlum og ongum grundarlagi.
Soleiðis hoyrdi eg tað í øllum førum í útvarpinum, sum so frøist yvir at enn ein ræðusøga so ómakasleyst tikkar inn á telduna, og spælir so hasi idiotisku klippini úr tinginum umaftur og umaftur, og vil hava at vita hvat fólk halda um tað, “at her hava hermenn búð, ein fyrrverandi herstøð – til børn”
Sjálvt um hetta bara var ein spyrjitími, so sigur hesin atburður í tinginum alt ov nógv um vánaliga klimaið millum politikararnar. Hvussu kann nakað skilagott arbeiði spyrjast burturúr slíkum vánligum arbeiðsklima?
Loypa á eina yvirskrift
Hví tosa okkara fólkavaldu soleiðis. Hví vanvirða hvønn annan soleiðis. Okkurt má endamálið vera. Hvat fáa tey burturúr. Okkurt er. Jú kanska at kanúfla landsstýriskvinnuna, so hon kemur á aðrar tankar, og annars at leggja sektin á innihaldið í málinum. At loypa á eina yvirskrift uttan yvirhøvur at seta seg inn í málið er undir lágmarkið fyri, hvat ein løgtingslimur kann loyva sær.
Eitt sindur av eyðmýkt, at lurta og ikki bara vita best, hevði verið hóskandi, og er eisini ein av kjarnunum í fólkaræðinum, sum eisini er galdandi fyri løgtingslimir, sum hava tann heiður frá landsins hægsta talarastóli at bera boðskap, kunnleika og innlit teirra víðari til okkara, sum hava setta okkara álit til teirra.
Mislálitiskulturur
Henda løtan í tinginum vísir eitt stórt misálit millum politikarnar, og sigur eitt sindur um arbeiðslagið. Her snýr seg ikki bara um kapping og makt, men um misálit og maktmisnýtslu, sum hevur ringvirknað langt út um tinggáttina. Misálit á landsstýriskvinnuna og tey starvsfólk, sum undir henni hava arbeitt við málinum, á teirra fakligheit og dygdir. Misálit á hugsjónir um at vilja børnunum og teimum ungu tað besta. Misálit á petagogar. Misálit á at foreldur, sum hugsandi eisini hava eina meining – og børnini eru eisini ein partur í hesum. Tey hava eisini meiningar og ynski, og flestu av teimum vilja heldur vera í Føroyum enn at verða send av landinum orsaka av tørvandi fígging og karmum her í Føroyum.
Persónliggeran av ósemjum
At misnýta maktina frá løgtingsins talarastóli á henda hátt, og soleiðis skeikla eitt mál við óundirbygdum pástandum er mær ovboðið at vera vitni til. Tann innanhýsis politiski maktkampurin verður yvirspældur skaða fyri málsviðgerðina.
At skilja persón og mál frá hvør øðrum er grundleggjandi í øllum ósemjum, og ynskiligt var, at politikkararnir kendu eitt sindur meiri til hesa reglu.
At missa andlit
Sjálvt um hetta “bara” var ein spyrjitími, so kunnu hesi orðini frá løgtinginum, søgd í tanka- og máttloysi, fáa avgerandi fylgir fyri framtíðar viðgerðina um, hvør besta loysnin er fyri hesi børn og ung, sum helst ikki skulu enda við at vera send av landinum, sum higartil er hent alt ov ofta.
Hvørjum orðini í tinginum vórðu ætlað veit eg ikki, men ivaleyst onnur enn Rósa Samuelsen, landsstýriskvinna, hava tikið tey at sær.
Orð fanga tann, sum sigur tey og raka tann, sum kennir seg raktan.
Hvussu vendist nú aftur, um tað seinni vísir seg, at húsini í Mjørkadali er ein framúr loysn júst til endamálið. Og hvat siga børnini og foreldrini tá, um at fara niðan í hesi hús, sum tey hava hoyrt so nógv negativt um. Her eru fleiri aktørar enn bara aktivir løgtingspolitikkarar, sum stundum tykjast at gloyma, at ein verð finnst uttanfyri løgtingsveggirnar.


text:
Ertrarnar hjá Valdimari
Bókaklubbin
- Síður: 24
- Útgávuár: 2018
- Upprunamál: svenskt
- Innbinding: innbundin
- Rithøvundur: Maria Jönsson
- Myndir: Maria Jönsson
- Týðari: Niels Jákup Thomsen
Valdimari dámar ís best av øllum.
Men pápin sigur, at ertrarnar skulu vera í búkinum, áðrenn Valdimar fær sjokulátuís.
Ertrar eru alt ov grønar og rundar, heldur Valdimar. So fær Valdimar eitt hugskot.
Hann veit, hvussu hann skal fáa ís uttan at eta eina einastu ertur!
Valdimar er ein fittur úlvahvølpur, sum býr saman við pápa sínum og lítlusystrini Linu. Les eisini Sutturnar hjá Valdimari.


text:
Gera góðar dagar hóast mein enn bagar
Okkara
politiska ábyrgd er at føra føroysku familjurnar, tað føroyska samfelagið, fram
á lívsins leið so væl sum til ber. Hetta var góði boðskapur løgmans í
ólavsøkurøðu hansara 2018.
Havi
hug at flætta løgmansrøðuna saman við myndini ein annar ólavsøkurøðari,
nevnliga Jón Heystoy, brúkti í síni setanarrøðu ólavsøkuaftan. Myndin, Jón
Heystoy brúkti, var um, hvussu vit ferðast gjøgnum lívið. Leypandi av
løgasteini á løgastein. Summir steinar liggja trygt í ánni. Eru slættir og
turrir. Aðrir kunnu rilla, verða vátir og slýggjutir og torførir at fóta sær á.
Tað
koma løtur til flestu okkara, har ein sjálvur stendur og rillar. Tað veri seg
tá sjúka rakar, tá avbjóðingar stinga seg upp hjá børnum okkara í skúlahøpi,
ella tá onkur av okkara nærmastu snávar ella fær løst, tað veri seg sálarliga
ella likamliga. Tá er gott at vita, at skipanir lofta. Tá er gott at kunna seta
sítt álit á skipanir, ið rætta eina hjálpandi hond. Og liva vit øll eftir
hugsjónar-orðunum ger tína skyldu og krev tín rætt, er slík skipan
áhaldandi í ljósmála.
Lívsleiðirnar
eru ymiskar. Hjá summum er longri millum løgasteinarnar, og ein hond má
rættast, so leypast kann á næsta steinin. Summar lívsleiðir hava fleiri
slýggjasteinar. Aðrar liggja í ánni, har streymur er harður. Tí mugu
føroyingar, sum standa á góðum kletti, veita hjálp eftir førimuni. Eisini um
tað seinkar persónligu ferðini eitt sindur. Vilja vit øll,
tá lívið bjóðar okkum válgarsbitar og herðar gerast breiðar, at lata eftir førimuni,
so eru fleiri av hjálpandi hondum til teirra, sum berjast við lagnuna á
slýggjagróti. Tá eru fleiri klípi at stiga teir rillandi steinarnar við. Men
skipanir slítast, tað máast burturav, og tí er neyðugt við viðlíkahaldi,
við vilja og ágrýtni at skapa nýtt, men við sama góða endamáli: At føra allar
føroyskar familjur trygt fram á leið. Hetta vilja vit áhaldandi gera
komandi tíðina.
Tí
vit eiga at standa saman. Vit nýtast ikki í ovurhuga, hvør í sær at søkja gleði
við hægsta sal, tí sum skaldið Mykkjal á Ryggi sigur so satt: Eydnan er at
finna, har grannar semjast væl. Har kærleiki man ráða, har
blídni er við borð, har mildar tungur sáa tey mjúku troystarorð. Vit eiga sum
einstakligar, men sanniliga eisini sum samfelag, at taka hesi orð
til okkara. Tí tá tær føroysku familjurnar hava tað gott, hevur
føroyska samfelagið tað gott. Hetta má havast í huga tá ið karmar smíðast
til heilsuverk, almannaverk og skúlaverk.
Mykkjal
á Ryggi, tað megnar skald hann var, yrkir eisini: Elska vit hvønn annan og
gera væl við grannan, og klandur ei er kent, tá eru góðir dagar, um mangt eitt
mein enn bagar, og tá er árið farið hent. Hetta eigur at vera stavnhald
okkara: At gera góðar dagar, um mangt eitt mein enn bagar. Ikki bert
fyri einstakligar vit kenna væl, men fyri allar tær føroysku familjurnar. Og
hóast smá í heimshøpi so eisini í størri mun úti í heimi, har hart leikar
á.
Og
eru støður, har vit ikki eiga vitan um tær avbjóðingar, sum borgarar í
hesum landi hava, eiga vit at lurta. Tá eitt nú tosað verður um vanda
farleið, tað veri seg norð um Fjall, til Dals og aðrastaðni við, eiga vit
at lurta. Alt kann ikki gerast í senn, tað er eyðvitað. Men so mugu vit
raðfesta væl og á slíkan hátt, at álit og faklig vitan liggur aftan fyri
raðfestingar okkara.
Men
skal hjálpast er neyðugt at hava fótafesti. Ikki tryggja seg við reim og
seðlum, men at standa so mikið væl, at tann orkumikli megnar at hjálpa. Tí
má nýhugsan, virkisfýsni og framtakshugur hava góðar karmar. Ikki fyri í
sjálvsøkni at náa hægsta sal men fyri at kunna hjálpa væl. Ikki bert sær
sjálvum og sínum, men øllum føroysku familjunum. Løgmansrøðan tekur væl saman
um tey síðstu árini og tey skilagóðu tøk, ið tikin eru. Og hon
vísir eisini tann rætta hugburðin, nú vit fara undir hesa tingsetuna.
Takk
fyri orðini Harra løgmaður og lat okkum saman virka virkisfús fyri allar
føroysku familjurnar, soleiðis at vit royna av øllum alvi at gera teimum
góðar dagar hóast mangt eitt mein enn bagar.
Jónleif Johannesen


text:
Stuul til matv°rumenning
Kundu vit bjˇa okkum at hjßlpt tŠr vi v°rumenningini?
Lřst verur eftir hugskotum til nřskapandi matv°ruframleislu
═sland hevur formansskapin Ý Norurlendska rßharrarßnum Ý ßr og leggur Ý formanskapinum ßherslu ß nřskapan Ý norurlendskum lÝvfeingisb˙skapi vi at styrkja °kisbundnan b˙skaparv°kstur. Granskarasetri iNOVA fer at leia tŠr nřskapanar- og v°rumenningarverkŠtlanirnar Ý F°royum, sum vera framdar ß hesum °kjum komandi trř ßrini. Talan er um verkŠtlanir, sum stimbra nřskapandi matv°ruframleislu, °ktari burardygd Ý matv°ruframleislu og framleislu av lÝvmegni (biomassa).
Fyrsti partur av v°rumenningarverkŠtlanunum fer n˙ Ý gongd og tÝ lřsir iNOVA n˙ eftir hugskotum frß ßhugaum luttakarum. ═ fyrsta partinum er Štlanin at menna matv°rur ella v°rur knřttar at matframleislu, soleiis at tŠr kunnu sřnast fram ß Norurlendskum rßharrafundi seinast Ý juni
M°guligt var at s°kja um lutt°ku Ý verkŠtlanini til 13. mars.
Stuul fŠst ikki fyri egi arbeii hjß ums°kjara, tilfar ella keyp av tˇlum. Ătlanin er at byrja v°rumenningina Ý mars og hon skal vera liug um mßnaarskifti mai/juni 2014.
NŠrri upplřsingar fßast frß Janus Vang, Granskarasetri iNOVA
Tlf. 733300, teldupost: jv@inova.fo


text:
Connecticut
Connecticut (enskt: State of Connecticut) er ein lutstatur í USA við umleið 3,5 mió. íbúgvum. Høvuðsstaðurin kallast Hartford og størsti býurin er Bridgeport. Í 1788 bleiv Connecticut lutstatur í USA. Í norðri hevur Connecticut mark við Massachusetts, í eystri við Rhode Island, og í vestri við New York. Í suðri liggur Atlantshavið. Eyknevni er Stjórnarskipansstaturin (enskt: Constitution State). Connecticut er eisini eitt av ríkastu lutstatum í USA.[1]
Umleið 1640 komu fyrstu niðursetufólkini til landslutin Connecticut. Hetta vóru fólk, sum vóru flutt úr Bretlandi til USA fyri at finna eitt stað, har tey kundu stovnseta og byggja upp eitt reint kristið samfelag. Í dag búgva 3,4 mió. fólk í Connecticut og átrúnaðarliga myndin er sera sprøklut.
Landafrøði[rætta | rætta wikitekst]
Connecticut er eitt lítið stakríki á eysturstrondini í Ný Onglandi við Atlantshav. Tað hevur mark ímóti New York, Massachusetts og Rhode Island. Connecticut er eitt av minstu londunum í USA, men har búgva umleið 3,5 mió. fólk. Montana er til dømis meiri enn 10 ferðir so stór sum Connecticut, men har búgva færri fólk (uml. 1 mió.). Fólkatættleikin á 285/km2 er hægri enn í flestu amerikonsku statunum. Tann stóra áin Connecticutá sker stakríkið í tvíningar. Størsta vatnið í Connecticut er í Litchfield- og Fairfield County. Tað verður nevnt Candlewood Lake. Størsti havnabýur er Bridgeport á eysturstrondini við Atlantshav. Hartford er høvuðstaður og aðrir stórir býir er New Haven, Stamford, Waterbury, Norwalk, Danbury, New Britain, Greenwich og Bristol. Samlaða støddin er 14,357 km2. Víddin er næstan tann sama sum hjá Montenegro (13,812 km2). Mount Frissell er hægsta fjall í statinum - 725 m.
Sí eisini[rætta | rætta wikitekst]


text:
Innovasjónsverkstaður á Østrøm
Hvussu kann ein matstovutænari kunna sínar kundar í smálutir um upprunan á tí máltíð, sum viðkomandi fer at fáa sær?
Hvat kann gerast í ali- og fiskivinnuni at fremja hendan setningin og hevur hetta eitt virði fyri kundan?
Hetta var avbjóðingin sum 18 universitetslesandi í Norðanlondum arbeiddu við í einum 32 tíma longum verkstaði. Tey lesandi arbeiddu í trimum toymum, har hvørt toymi plaseraði seg eitt stað innan marinu virðisketuna. Málið var, vegna eitthvørt felag, at menna eitt vinnuligt hugskot sum kundi skapa virðisøking út frá sporføri.
Vinnandi hugskotið, Nordic Fish Trace, legði fram ein nýggjan og innovativan máta fyri, hvussu sporførisdata kundi savnast, viðgerðast og sjónliggerast innan virðisketuna í marina ídnaðinum. Loysnin innibar eitt nú ein brúkaravinarligan portal, har brúkarar kundi spora ávísar vørur.
Verkstaðurin Nordic Innovation Marine Marketing Program (NIMMP) er mennt í samstarvi millum Norðulendsk vinnufeløg innan marina ídnaðin, har sporføri eisini er ein áhaldandi avbjóðing at arbeiða við. Úrslitini á verkstaðnum, og tær royndir, ið komu burturúr hava týdning, bæði fyri vinnuna og fyri tey lesandi.
Úrslitini frá verkstaðnum fara at verða víst í einum sølufremjandi filmi, har endamálið er at økja talið av ungum at søkja sær útbúgvingar og størv innan marinu vinnuna. Eisini verða úrslitini savnaði í eini frágreiðing, ið kann stuðla feløgum innan sektorin, ið ynskja at fremja innovativar loysnir.
Verkætlanin er stuðlað av Nordic Innovation (www.nordicinnovation.org) og er samstarv millum íslendska Innovit (innovit.is), Fróðskaparsetur Føroya, Stardust (Copenhagen Business School) í Danmark, Norwegian University of Life Sciences, umframt Swedish University of Agricultural Science.
Fleiri upplýsingar fáast frá Gesti Hovgaard, Søgu- og Samfelagsdeildin (gesturh(at)setur.fo).
Sí myndir frá innovatiónsverkstaðnum
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Hevur tú minst til at prógva teg?02-05-2011
Allir peningastovnar í landinum skulu fylgja reglum, ið forða fyri hvítvasking av pengum og fígging av yvirgangsvirksemi. Hetta merkir, at vit skulu hava avrit av samleikaprógvi, t.e. pass ella koyrikort frá øllum kundum okkara
Visa Dankort - ómaksgjøld fyri keyp á netinum verða afturførd02-05-2011
Í apríl hevur ómaksgjald verið tikið fyri keyp á netinum og í útlendskum valuta uttanlands við Visa Dankortum. Hesin feilur verður í løtuni rættaður. Har ómaksgjald av misgáum er tikið, verður tað rindað aftur
Fá sama loynital til øll tíni gjaldskort29-04-2011
Eik bjóðar tær nú møguleikan at fáa sama loynital til fleiri gjaldskort, soleiðis at tú sleppur undan at skula minnast til fleiri ymisk loynitøl
Fartelefonin sum netbanki og gjaldskort28-04-2011
Eik og hinir føroysku peningastovnarnir fara komandi mánaðirnar stigvíst at bjóða fleiri nýggjar bankatænastur til fartelefonina. Seinni í ár fer enntá at bera til at brúka fartelefonina sum gjaldskort
Kom við á næmingaliðið í Eik19-04-2011
Nú er tíðin aftur komin til at næmingaliðið skal mannast. Í ár sóknast vit eftir næmingum, sum ætlandi fara at arbeiða á deildum okkara í Fuglafirði, Klaksvík, Tórshavn, Miðvági, á Norðskála og Saltangará


text:
Reglugerð fyri Reinsaríið og Perluna
- Reinsaríið og Perlan eru mentanarhús í miðbýnum og eru partar av mentanargøtuni Tórsgøta. Tórshavnar kommuna eigur og rekur Reinsaríið og Perluna. Húsini skulu saman virka sum karmur um mentanartiltøk í býnum og kunnu eisini nýtast hvørt sær.
- Reinsaríið er í fyrsta lagi ætlað at vera eitt rútmiskt spælistað. Tað kann nýtast til tónleikatiltøk, framførslur, konsertir, framsýningar og onnur mentanarlig tiltøk.Perlan kann nýtast til ymisk tiltøk saman við Reinsarínum. Harumframt kunnu tónleikatiltøk, framførslur, konsertir, framsýningar og onnur mentanarlig tiltøk vera í Perluni burturav.Reinsaríið og Perlan kunnu eisini nýtast til fyrilestrar, fundir, undirvísing o.t., sum deildir ella stovnar hjá kommununi skipa fyri. Onnur kunnu eisini fáa innivist, um talan ikki er um kapping við vinnuligar fyritøkur í kommununi.
- Tiltøk við vinnuligum áhugamálum kunnu fáa innivist, tá ið tiltøkini hava týdning fyri vinnulívið í kommununi, herundir ferðavinnuna, mentanarvinnuna o.a. Havast skal tó í huga møgulig kapping við vinnuligar fyritøkur í kommununi.
- Tiltøk hjá sjálvbodnum felagsskapum kunnu fáa innivist, um tiltøkini ikki hava vinnuligt endamál.
- Skúlar, dagstovnar v.m. kunnu fáa innivist í Perluni og Reinsarínum til framførslur og framsýningar.
- Kommunan setur samskipara at umsita Reinsaríið og Perluna og virksemið, sum fer fram har. Samskiparin hevur tilvísing til mentamálaleiðaran. Samskiparin ger uppskot til fíggjarætlan. Samskiparin ger virksemisætlan og virksemisskrá at leggja fram fyri mentamáladeildina regluliga. Samskiparin ger ársfrágreiðing. Mentamáladeildin hevur vegna mentamálanevndina yvirskipaðu ábyrgdina av Reinsarínum og Perluni og virkseminum í húsunum.
- Virksemið í Reinsarínum og Perluni skal vera fjølbroytt og mennandi fyri mentanarumhvørvið, brúkararnar og býin. Samskiparin stendur fyri almennu kunningini bæði um Reinsaríið og Perluna sum mentanarhús og tiltøkum har.Samskiparin hevur heimild sjálvur at taka stig til og at skipa fyri tiltøkum innan fyri játtanina, eisini í samstarvi við aðrar stovnar, felagsskapir v.m.Samskiparin samskiftir við tey, sum ynskja at framføra ella sýna fram. Skrivligar avtalur verða gjørdar við tey, sum framføra ella hava onnur tiltøk í Reinsarínum og Perluni, herundir um gjald fyri leigu av hølum, útgerð, tænastum og atgongumerkjainntøkur, ið húsini veita. Avtalurnar skulu goymast. Inntøkurnar fara til raksturin av Reinsarínum og Perluni.
- Kafé verður opin í sambandi við tiltøk um kvøldið og vikuskiftini. Kafévirksemið verður boðið út fyri gjald, sum verður inntøka í rakstrinum hjá Reinsarínum. Kafein verður boðin út fyri eitt ávíst tíðarskeið í senn, fyrstu ferð í eitt ár sum royndartíð. Samskiparin samskiftir og samstarvar við loyvishavaran og starvsfólkini. Samskiparin tekur stig til at gera skrivliga avtalu við loyvishavaran, og skal mentamálaleiðarin eisini góðkenna avtaluna.
- Reglugerðin kemur í gildi, tá ið Mentamálanevnd Tórshavnar býráðs hevur samtykt hana. Samstundis fer reglugerðin um Perluna, samtykt 28.04.2010, úr gildi.
Reglugerðin varð samtykt á fundi í mentamálanevndini 26.11.2014.
Reglugerð fyri Auluna og Sangstovuna í Finsen (mentanarhølir í miðbýnum)
Yvirskipað
§ 1. Aulan og Sangstovan í Finsen eru mentanarhøli í miðbýnum í Tórshavn og eru partar av mentanargøtuni Tórsgøta. Hølini virka bæði sjálvstøðugt, sum mentanarpallur og í sambandi við virksemið í Reinsarínum, Perluni og Ostahúsinum.
Stk. 2. Tórshavnar kommuna eigur og rekur Auluna og Sangstovna í Finsen. Hølini virka eisini sambært samstarvsavtalu við Bústaðir sum partur av lestrarbústaðarumhvørvinum í Finsen.
Endamál
§ 2. Aulan og Sangstovan virka sum karmur um mentanarvirksemi í breiðum týdningi eitt nú tónleikaframførslu av meiri siðbundnum slag, framsýningar, almennar fundir, dansiframførslur, listaverkstovur, filmstiltøk, ungdómstiltøk, listaframsýningar, tvørmentanarlig tiltøk, býarsøgutiltøk og onnur mentanarlig tiltøk.
Stk. 2. Hølini kunnu eisini nýtast til fyrilestrar, fundir, undirvísing o.t., sum deildir ella stovnar hjá kommununi skipa fyri ella hava ein týðandi leiklut í.
Stk. 3. Onnur kunnu eisini í avmarkaðan mun fáa innivist, um talan ikki er um kapping við vinnuligar fyritøkur í kommununi.
Tiltøk við vinnuligum áhugamálum
§ 3. Tiltøk við vinnuligum áhugamálum kunnu fáa innivist, tá ið tiltøkini hava týdning fyri vinnulívið í kommununi, herundir ferðavinnuna, mentanarvinnuna o.a. Havast skal tó í huga møgulig kapping við vinnuligar fyritøkur í kommununi og kommunufulltrúina.
Tiltøk hjá sjálvbodnum felagsskapum
§ 4. Tiltøk hjá sjálvbodnum felagsskapum kunnu fáa innivist, um tiltøkini ikki hava vinnuligt endamál.
Tiltøk hjá skúlum og dagstovnum
§ 5. Skúlar, dagstovnar v.m. í kommununi kunnu eftir umstøðunum fáa innivist til tiltøk í Auluni og sangstovuni til framførslur og framsýningar.
Samskipan og tilvísing
§ 6. Samskiparin í mentanarhølum í miðbýnum umsitir Auluna og Sangstovuna og virksemið, sum fer fram har. Samskiparin hevur tilvísing til mentamálaleiðaran.
Stk. 2. Samskiparin ger uppskot til fíggjarætlan. Samskiparin ger ársfrágreiðing, ið verður løgd fyri mentamálanevndina til umrøðu, umframt yvirskipaða virksemisætlan fyri komandi árið.
Stk. 3. Mentamáladeildin hevur vegna mentamálanevndina yvirskipaðu ábyrgdina av Auluni og Sangstovuni.
Innihald, tiltøk, avtalur v.m.
§ 7. Virksemið í Auluni&Sangstovuni skal vera fjølbroytt og mennandi fyri mentanarumhvørvið, brúkararnar og býin. Samskiparin stendur fyri almennu kunningini um tiltøkini.
Stk. 2. Samskiparin hevur heimild sjálvur at taka stig til og at skipa fyri tiltøkum innan fyri játtanina, eisini í samstarvi við aðrar stovnar, felagsskapir v.m. Samskiparin samskiftir við tey, sum ynskja at framføra ella sýna fram, og ger avtalur við tey, herundir avtalar gjald fyri leigu av hølum, útgerð, tænastum og atgongumerkjainntøkur, ið húsini veita. Inntøkurnar fara til raksturin av Auluni&Sangstovuni.
Kafé
§ 8. Kafé er opin í sambandi við tiltøk um kvøldið og vikuskiftini. Kafévirksemið verður boðið út fyri gjald, sum verður inntøka í rakstrinum hjá Auluni&Sangstovuni. Kafein verður boðin út fyri eitt ávíst tíðarskeið í senn. Talan kann eisini verða um at bjóða virksemi út saman við Reinsaríinum og Perluni.
Stk. 2. Samskiparin samskiftir og samstarvar við loyvishavaran og starvsfólkini.
Avmarkað borðreiðing
§ 9. Einans avmarkað borðreiðing kann fara fram í Auluni&Sangstovuni, bæði hvat viðvíkur tiltøkum, har talan er um uttanhýsis fyriskipara ella kommununa.
Heilsuframi
§ 10. Virksemið skal taka støði í tilráðingum frá heilsumyndugleikunum um heilsuframa m.a. viðv.
a). tiltøkum fyri at avmarka oyrnaskaðar av ov høgum ljóði og
b). rúsdrekka, herundir stuðla undir skynsama nýtslu og fyribyrging av misnýtslu.
Stk. 2. Møgulig skeinking av rúsdrekka skal steðga stundisliga eftir at tiltøk eru liðug.
Stk. 3. Avmarkað ókeypis skeinking av rúsdrekka er einans loyvd í sambandi við móttøkur.
Gildiskoma
§ 11. Reglugerðin kemur í gildi, tá ið mentamálanevnd Tórshavnar býráðs hevur samtykt hana.
Reglugerðin varð samtykt av mentamálanevndini 10. januar 2018.


text:
Steinar Patursson
27.11.2016 - 17:58
Tíðindi > Uttanlands > Politikkur
Donald Trump hevur enn einaferð lagt eftir Hillary Clinton, eftir at valfólk hennara hava boðað frá, at Clinton tekur undir við, at summar atkvøður verða taldar á nýggjum.
Tað var herfyri, at Jill Stein, forsetavalevnið fyri tey Grønu, boðaði frá, at hon fór at biðja um at fáa atkvøðurnar úr wisconsin, Pennsylvania og Michigan taldar á nýggjum, tí at statistiskt óreglusemi var at síggja í atkvøðubýtinum.
Clinton tekur eftir øllum at døma undir við umteljingini, og hesum hóvar ikki Donald Trump, ið hevur mint hana á, at hon hevur longu tikið undir við úrslitinum.
Samstundis minti Trump Clinton á, at hon undir valstríðnum førdi fram, at tað var neyðugt at báðir partar tóku undir við valúrslitinum, heldur enn sáa iva um úrslitið.
- So nógv tíð og so nógvir pengar verða spiltir - sama úrslit! segði Donald Trump á Twitter um tíðindini.
Hóast eingi ítøkilig prógv eru um valsvik av nøkrum slag, so vil Jill Stein vera við, at møguligt hevur verið hjá útlendskum teldusníkum at ávirka úrslitið.
Demokratarnir hava áður skuldsett Russland fyri at nýta teldusnýkar at leggja seg upp í amerikansk viðurskifti. Millum annað vildi DNC, demokratiska floksleiðslan, vera við, at tað vóru russiskir teldusníkar, ið latið miðlunum innanhýsis teldupostar hjá demokratiska flokkinum, ið kundu skaða umdømið hjá flokkinum.
Hóast avgerð verður tikin um, at úrslitini skulu teljast á nýggjum, so eru serfrøðingar á einum máli um, at tað er sera ósannlíkt, at umteljingin fer at broyta nakað sum helst.


text:
Føstulávintsmánadag, 12. februar 2018, høvdu Fiskivinnuroyndir sín árliga framløgudag á Hotel Føroyum, har greitt varð frá um verkætlanir, ið Fiskivinnuroyndir hava stuðlað. Evnini fevndu víða, heilt frá kanningum av tilfeingi og royndum við fiskireiðskapi , til góðskuoptimering, virðisøking og marknaðarføring.
Eisini greiddi stjórin á íslendska stovninum Matís frá um teirra arbeiði við virðisøking og gav góð ráð um, hvussu tann nýggi Fiskivinnugrunnurin kann skipa sítt arbeiði.
Íalt 12 verkætlanarleiðarar greiddu frá sínum verkætlanum. Teirra millum vóru trý starvsfólk frá Havstovuni. Teirra framløgur kunnu síggjast niðanfyri.
Helga Bára Mohr Vang: Leikluturin hjá djóraæti í atferð hjá makreli og tilgongd av toski á Landgrunninum.
Lise Helen Ofstad: Lívfrøði og fiskiskapur av blálongu undir Føroyum (2016-18).
Ian Salter: A complimentary approach to Atlantic Cod stock assessment on the Faroe Bank using environmental DNA samples (Ein lovandi háttur at meta atlantstoskastovnin á Føroyabanka við at nýta umhvørvis-DNA).


text:
5. des. 2013 andaðist Hanna Smith, 92 ára gomul. Hanna var tann seinasta av fimm systkjum, ið eiga sín part í Vágs søgu. Systkini vóru William, Ruth, Napoleon (Poli), Lina og Hanna.
Avvarandi hjá Honnu ynsktu, at tey, ið vildu lata blómur og krans í smb. við jarðarferðina, í staðin kundu lata eina peningagávu til langhylin í Vági.
Vit í nevndini í grunninum Pálshøll, sum letur byggja langhylin í Vági, eru sera fegin, rørd og takksom um, at avvarandi hjá Honnu Smith á hendan hátt vegna Honnu sendu eina seinastu heilsan til Vágs.
Hanna er jarða í kirkjugarðinum í Korsør við úsýni yvir Stórabelt, men fer altíð at eiga sín lut í langhylinum í Vági.
Aðrastaðni her á síðuni er grein, sum Sonne Smith skrivaði um Hannu Smith.
Beinleiðis leinkja her: http://www.svimjihollin.com/?p=551


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
lørdag den 4. februar 2006
Muhammed-tekningarnar í Jyllands-Posten
Málið snýr seg nú um ytringsfrihed, eingin ivi um tað, og tí hava vit einki annað val enn at verja rættin hjá Jyllands-Posten at útgeva tekningarnar tá mótmælini nú eru so massiv og krøvini um umbering og afturtøku somuleiðis.
Men áðrenn tað kom so langt, snúi tað seg eisini um virðing fyri øðrvísi hugsandi og øðrvísi trúgvandi.
Myndir av Muhammed hava verið prentaðir fyrr hóast religiøsa forboðið ímóti hesum. Eisini minni penar myndir. Og kortini hava reaktiónirnar ikki verið nakað serliga ógvusligar.
Men nú er tað størsta avís í Danmark sum prentar sera grovar tekningar av Muhammed, og tá tað er ein respekteraður miðil fær tað størri vekt, og kraftigari verður reaktiónin.
Í filminum »The People vs Larry Flynt« fer sakin um freedom of speech heilt í Hægstarætt, har pornoútgevarin fær viðhald í, at hann kann koma við grovum ákærum móti einum framstandandi presti um óhóskandi og ólógligt kynsligt samband, tí talan er um satiru. Larry Flint úttalar í filminum, at »um lógin verjir eitt svín sum meg, verjir hon øll« (leysliga umsett). Hetta hevur hann púra rætt í. Burtursæð frá at talan har er um amerikansku grundlógina, er samanbering við hetta mál sera relevant.
Nú hevur Jyllands-Posten sett seg í leiklutin hjá spottaranum Larry Flint. Um teir ikki vilja stremba hægri, so hava teir fullan rætt at útgeva tekningarnar. Tað er tað ytringsfríheitin tryggjar teimum.
Í kvøld síggjast myndir í sjónvarpinum av brennandi donsku ambassaduni í Damaskus. Danski ambassadørurin í Syrien sigur við danskt sjónvarp, at higartil hevur tað verið sett í samband við danskt har niðri at gera Lurpak smør og at vera fitt og fyrikomandi fólk. Nú traðka tey á Dannebrog og brenna donsku ambassaduna. Kanska er tað tí danir ikki longur eru fittir og fyrikomandi!


text:
Sandurin í Haldórsvík
Marine Harvest hevur saman við staðkendum fólkum sett sær fyri at endurskapa sandin í Haldórsvík, soleiðis sum hann hevur verið fyrst í seinastu øld. Sandurin er minkaður við tíðini, bæði av náttúruávum, og tí hann er brúktur sum tilfar til ymiskt byggivirksemi.
Marine Harvest hevur stuðlað at fáa gomlu strondina aftur í Vík. Sandurin verður sogin upp av botninum, har hann savnar seg í sandgrynnum, og síðan pumpaður út á strondina við Haldórsvík. Endamálið er at geva nakað aftur til tað samfelagið, sum gevur sínar firðir til alingina.
Marine Harvest vónar við hesum at endurskapa hetta náttúruøki til eitt vakurt stað, ið kann nýtast til frítíð og heilsubót hjá teimum, sum búgva í Haldórsvík og annars koma at vitja.


text:
Leikur: Hedda Gabler
Sjónleikarfelagið Glotti í Gøtu er í
gongd við uppseting av leikinum Hedda Gabler. Leikurin er leysliga týddur eftir
leikritinum hjá Henrik Ibsen. Búi Dam leikstjórnar.
Leikurin, sum er meira enn 100 ára
gamal, verður tulkaður og uppsettur sum ein nútímans klassikari.
Leikurin verður pallsettur og
framførdur inni í nýggja Býráðshúsinum í Norðragøtu.
Pallsetingin verður gjørd í einum
nútímans anda, sum kann geva áskoðarunum eina uppliving av aktualiteti. Í
staðin fyri at byggja ein pall upp til leikin, verður leikurin bygdur upp í
teimum kørmum, sum Býráðshúsið við síni innrætting og umstøðum hevur.
Leikurin snýr seg um nýgiftu Heddu
Tesman (fødd Gabler), sum keðir seg í tilveru síni. Hon manipulerar fólkini
rundan um seg og spælir við lív og deyða. Hetta fær vanlukkuligar avleiðingar
fyri hana sjálva og onnur.


text:
Hugsar tú at fáa tær gólvhita, so er eisini gott at fáa sær eina framkomna gólvhitastýring. Fyrr var vanligt, at gólvhitar vórðu stýrdir við einum returtermostati, sum stóð á rørunum beint omanfyri gólvið. Í dag er meiri vanligt at fáa sær gólvhitastýringar, har allir gólvhitarnir verða stýrdir úr einum stað. Tráðleysir termostatar verða settir upp í eygnahædd, har ein lættliga kann síggja hitalagið og gera smáar broytingar.
Hjá P/F Svend Krosstein hava vit gólvhitastýringar frá Wavin og Danfoss. Á myndini niðanfyri er ein paralelshuntur við eini sirkulatiónspumpu og tvey fordeilararør. Shunturin hevur til uppgávu at fáa rætta hitan út í fordeilararørini, har gólvhitarørini verða íbundin.
Hevur tú eina luft til vatn hitapumpu ella jarðhita, so nýtist tær ikki ein paralelshunt, tá hitapumpan sjálv syrgir fyri at rætti hitin kemur út til gólvini. Tó er altíð neyðugt við fordeilararørum. Hartil er so eisini ein gólvhitastýring, sum gevur boð, nær tørvur er á meiri hita. Hendan stýringin fær upplýsingarnar frá termostatunum, sum eru í einstøku rúmunum.
Wavin gólvhitastýring og termostatur
Wavin stýringin hevur møguleika fyri at íbinda upp til 16 ringrásir. Um ein nýtir 16 mm alupex rør, ið er ógvuliga vanligt at nýta til gólvhitaplátur við sporum, so kann hvør ringrás vera upp til 100 metur til longdar. Verður hinvegin nýtt pex rør 20 mm, ið er vanligt at stoypa í gólvið, so kann hvør ringrás vera upp til 120 metur til longdar. Danfoss gólvhitastýringin er hinvegin uppbygd soleiðis, at hvør stýring hevur møguleika fyri 5 ella 10 ringrásum. Stýringarnar kunnu eisini bindast saman, so at møguleiki er fyri 15 ella 20 ringrásum.
Stýringin frá Wavin fæst við ymiskum termostatum. Tann vanligi, ið følir á inniluftini hvør hitin í rúminum er. Hartil fæst eisini ein, ið avlesur hitan við einum gólvsensori (infrareytt). Hetta er ein fyrimunur, um ein hevur flísagólv. Hartil fáast Wavin termostatar sum tráðleysir ella við kaðalbinding.
Danfoss gólvhitastýring og termostatur
Stýringin frá Danfoss fæst einans við tráðleysum termostatum, men hevur tann fyrimun, at stýringin hevur 'tilgjørt vit'. T.v.s. at stýringin regulerar hitalagið eftir einari rýtmu, ið hóskar til einstaka rúmið. Heldur enn at lata upp og aftur fyri hitanum eftir einum føstum leisti, eins og aðrir termostatar, so roknar stýringin seg fram til tørvin. Hetta ger, at hitin í gólvinum er javnari. Hitalagið í rúminum sveiggjar eisini minni enn tað ger við øðrum stýringum.
Danfoss stýringin hevur hartil tann fyrimun frammum Wavin, at til ber at halda eyga við og stýra øllum gólvhitunum frá einum skíggja, sum kann setast upp hvar sum helst í húsunum. Hartil ber eisini til at síggja og regulera hitan á síni snildfon.
Við Wavin gólvhitastýringini ber til at fáa eyka funkur, við at keypa sær eitt eyka display, men hetta verður tó sett á sjálva stýringina, og kann ikki setast upp hvar sum helst.
Danfoss skíggi Wavin display
Við báðum stýringunum ber til at hava vikuprogram, sum ger tað møguligt at spara uppá hitanýtsluna, tá húsfólkið er úti. Eisini ber til at seta hitan niður, um ein er burturi í eitt longri tíðarskeið.


text:
Orð og lag (1990): Kajfinn Hammer
1. Hvar enn í hesum heimi tú so vendir tær
sorg og neyð tú sær,
um heimin víða hvar
tær møtir einans ein tung og døpur sjón,
sig, eigur mannaættin onga vón?
Niðurlag: Halleluja, her vellir fram ein flóð
rein og djúp og klár,
Hon reinsar hjartans sár!
Halleluja, tann flóð er Jesu blóð,
Hon reinsar teg frá tí, sum niður dró.
2. Á, særda sál, sum her sviðan kenna fekk,
lívsins tunga stríð,
ynskir gerast frí
frá øllum tí, sum her lívið á teg dró,
á, kom og drekk av Lívsins reinu flóð.
3. Tá sjúka inn yvir lív títt skolar hart,
vónloysi og trá
harðast leikar á,
við stúran tú móti morgindegnum sært,
mót niðurløgum meir ei fært teg vart.
4. Hoyr skaran hin, sum av hjarta syngja man
um Jesus Frelsaran,
sum tey við blóði vann,
við loystum tungum her um blóðið tað, sum rann
á Golgata, víst samfelt syngja kann.


text:
Gundadalur er á
tremur. Tađ síggja og merkja řll, sum hava sína gongd
har.
Tórshavnar
Kommuna tykist eisini hava sannađ, at veruleikin er farin frá stevnuni
at savna allan ítróttin í Gundadali. Tí hevur hon
játtađ at byggja ítróttarhřll í Kollafirđi
og venjingarhřll í Hoyvík.
Hondbóltsbygdunum
Kollafirđi og Hoyvík eru hesar hallir vćl untar, og tćr
fara eisini at skapa gróđrarlíkindi fyri řđrum
ítróttagreinum sum flogbólti, badminton og fimleiki eins
og ymsari kropsvenjing hjá teimum, sum ikki luttaka í kapping.
Viđ at byggja
uttanfyri Gundadal hevur kommunan knćsett eina nýggja grundreglu
um, at mřguleikar skula vera at íđka innanduraítrótt
í nćrumhvřrvinum hjá borgarunum. Men nú fer
at knípa viđ javnvágini, og allir borgarar hava ikki somu
sřmdir.
Í sjálvari
Havnini verđa teir vestaru býlingarnir fyri vanbýti. Onkuntíđ
fyrr hevur veriđ frammi at gera ítróttarřki í
Vesturbýnum, men ongantíđ komst so langt.
Nú er spurningurin
helst búgvin til at taka framaftur. Viđ Argjum fekk tann vestari
parturin av kommununi ein fótbóltsvřll. Her er viđ
řđrum orđum ein byrjan til eitt ítróttarřki
vestanfyri, sum kann gerast meiri fjřlbroytt.
Ítróttaráhugađ
í Vesturbýnum og á Argjum noyđast alla leiđina
í Gundadal, tá tey skula í ítróttarhřll.
Ein máti at břta um hetta ósamsvar er, tá ráđini
verđa, at gera ein hřll vestanfyri, kanska í sambandi viđ
fótbóltsvřllin á Argjum.
Eini slíkari
hřll kundi skúlin á Argjum og ađrir skúlar í
nánd fingiđ góđa nyttu av, og viđ henni nýtist
argjabřrnum ikki longur at fara ta drúgvu leiđina í
Gundadal. Stytt verđur um hjá mongum í Vesturbýnum
og Norđasta Horni, og trýstiđ verđur minni á Gundadal.
Og fram um alt
fáa fleiri borgarar mřguleikar at rřra seg og rřkja
kropp og sál undir taki.


text:
Tiltakið er liðugt
Takk fyri luttøku á ársins Nebula íverksetanarráðstevnu. Skjótt byrja fyrireikingar til næsta ár. Um tú vilt hjálpa okkum við at geva anonymt feedback um tiltakið, kanst tú gera tað á hesari leinkju. Takk fyri!
Videotilfar
Her eru leinkjur til upptøkur frá Nebula íverksetanarráðstevnuni 2015.
Dagurin samanumtikið
Framløga: Ólavur Ellefsen
Prát: Íverksetan sum lesandi
Framløga: Guðmundur Einarsson
Prát: Frá ítriv til yrki
Skrá
Ráðstevnan verður sett.
Kunning um teir básar, sum eru á degnum. Hvør básur fortelur stutt, hvussu tey kunnu hjálpa tær.
Ólavur Ellefsen, stovnari av Simprentis, leggur fram um leiðina frá start til exit.
Oddur Friang Rasmussen og Pól Andrias Larsen kjakast um at gerast íverksetari, meðan mann er lesandi. Teir viðgera avbjóðingar og fyrimunir, og hugleiða um sínar egnu royndir.
Steðgur, ið gevur høvi til at práta við hinar luttakararnar og søkja sær ráðgeving í básunum. Ókeypis kaffi og sodavatn frá Føroya Bjór.
Guðmundur Einarsson leggur fram um menningina av Bókun. Hann fortelur um avbjóðingarnar, sum fylgja við at gera eina startup í einum lítlum oyggjasamfelagi, og um at venda tær til fyrimunir.
Steðgur, ið somuleiðis gevur møguleika til netverkan og ráðgeving. Ókeypis sodavatn og øl frá Føroya Bjór.
Samrøða á pallinum við Mikkalinu Norðberg. Hon hugleiðir um sínar royndir við at taka lopið frá ítriv til yrki.
Tá ið skráin er liðug, verður lagt upp til víðari netverkan í Reinsarínum. Eisini verður møguligt at fáa síðstu spurningarnar avgreiddar í básunum. Ókeypis sodavatn og øl frá Føroya Bjór.
Á Pallinum
Guðmundur EinarssonGuðmundur arbeiðir við Bókun, ein íslendsk startup við einari booking skipan til ferðavinnuna. Bókun varð kosið ársins startup í teimum íslendsku Nordic Startup Awards.
Pól Andrias LarsenSum lesandi byrjaði Pól Andrias saman við tveimum vinmonnum at menna apps og heimasíður. Hann hevur stovnað Beak, sum mennir digitalar loysnir til kundar sínar.
Sissal KristiansenSissal hevur skapt Shisa Brand, sum sniðgevur og framleiðir ymsar lutir og klæðir í føroyskum, men innovativum, stíli.
Básar
Hvussu skal tín roknskapur síggja út, tá tú byrjar nýtt virksemi? Hjá NUMO kanst tú fáa vegleiðing um hetta, og hoyra um hvussu løggilda grannskoðanarvirkið kann lyfta byrðuna fyri ávísar uppgávur tá tú fert í gongd.
Hevur tú brúk fyri einum einstaklingafirma, ella fyri einum smápartafelagi? Hvussu kanst tú patentera okkurt nýtt, sum tú hevur uppfunnið? Hesar spurningar kunnu Advokatskrivstovan millum annað svara uppá í teirra bási.
Við ráðgeving og fíggjarligum stuðuli hjálpir Vinnuframi íverksetarum á leiðini til vaksandi virksemi. Í básinum fært tú vegleiðing um hvussu tú fært gagn av teirra stuðulsskipanum.
Nýskapanarhúsið Hugskotið stimbrar íverksetan við at bjóða ráðgeving og innivist til nýggj átøk. Í básinum hoyrir tú um hvussu tey kunnu hjálpa tær á leiðini frá hugskoti til veruleika.
Tá ið tú fert undir nýtt virksemi, skalt tú altíð dansa við TAKS. Hjá básinum fært tú vegleiðing um praktisk viðurskifti í mun til at gerast íverksetari.


text:
Orð: Petur Jacob Sigvardsen
Viðmerking: Yrktur 1. oktober 2008.
“Vit hava funnið”! Lærusveinar søgdu,
tá leiðina til Jesusar teir løgdu.
Tað vitnisburður teirra fyrstu var,
sum Jesus Kristus hann útvaldi sær.
Hjá Jesusi tveir lærusveinar búðu
ta einu nátt, og báðir á hann trúðu.
Tá ljóðar aftur kall hans: “Fylg tú mær!”
og lærusveinur hans Filippus varð.
Tá hesir ungdómar til Kristus fara,
tá birtist trúgv í lærusveina skara.
Tað er so fjálgt, so gleðiligt og gott
at síggja ungdóm, ið vil stevna hátt.
Tað broytir lívið, tá vit Jesus finna,
tí trúgvin hon kann mikil stórverk inna.
Hon birtir gleði, frið í sál og sinn
ta løtu, Jesus Kristus sleppur inn.
Tað lyfti vil hann okkum øllum veita:
at finna skulu vit, um bert vit leita!
og Skriftin gevur sjálv so satt eitt svar,
at Jesus leitar eftir tær og mær.


text:
Eftir tvey umfør er Helgi Dam Ziska einsamallur á odda í meistaraflokkinum í FM-kappingini í talvi fyri einstaklingar. Stórmeistarin hevur sum tann einasti vunnið bæði talvini higartil.
Helgi hevur verið ógvuliga sannførandi við svarta fólkinum í báðum fyrstu umførunum. Leygardagin vann hann á Ólavi Simonsen, og sunnudagin á Rógva Mortensen. Í øðrum umfari offraði hann óvæntað finnu frúgvarmegin í einari Samisch-líkari støðu í kongaindiskum, men fekk sera gott spæl og vann í stórum stíli.
Rógvi Egilstoft Nielsen snávaði. Rani Nolsøe lumpaði hann og átti helst at vunnið, men frysti og beyð remis í knappari vend. Rani telvaði varnari enn hann er vanur við hvíta fólkinum, uppstillingin minti eitt sindur um tað, sum í gomlum døgum var kallað fyri toftaindiskt, men tá ið Rógvi fór í kongsálop, var hann tikin á bóli, tí brádliga stóð ein riddari hjá honum ikki til at bjarga. Rógvi kann fegnast um, at hann ikki tapti, og Rani iðra seg um, at hann ikki vann.
Carl Eli Samuelsen vann í drúgvum talvi á Hans Kristiani Simonsen, sum í fyrsta leiki flutti hvíta finnu á a3. Eitt nýtt originalt rock´n´roll riff frá kollfirðinginum. Endamálið var helst at taka Carl Eli á bóli, tí tað er barnalærdómur, at soleiðis flytur tú ikki í fyrsta leiki. Men hvussu er og ikki; Hans Kristian fekk fína støðu, og mundi hava fyrimunin eina løtu. Men Carl Eli er góður kamptelvari og fekk so líðandi vent støðuni til egnan fyrimun.
Í fjórða talvinum millum Sjúrð Thorsteinsson og Ólav Simonsen skakaðist javnvágin ikki, og talvið endaði javnt.
2. umfar – landsliðsbólkurin
Rógvi Mortensen – Helgi Dam Ziska 0 – 1
Sjúrður Thorsteinsson – Ólavur Simonsen ½ – ½
Hans Kristian Simonsen – Carl Eli Samuelsen 0 – 1
Rani Nolsøe – Rógvi Egilstoft Nielsen ½ – ½
Støðan í Landsliðsbólkinum:
Helgi Dam Ziska 2 stig
Rógvi Egilstoft Nielsen 1½
Carl Eli Samuelsen 1½
Rani Nolsøe 1
Sjúrður Thorsteinsson 1
Ólavur Simonsen ½
Rógvi Mortensen ½
Hans Kristian Simonsen 0
Kappingin harðnar
Yrkadagarnar fyri páskahalguna verður ikki byrjað at telva fyrr enn klokkan 16:00 á degi. Í triðja umfari verður telvað soleiðis í FM-bólkinum:
3. umfar (mánadagin 26. mars kl. 16:00)
Rógvi Egilstoft Nielsen – Rógvi Mortensen
Carl Eli Samuelsen – Rani Nolsøe
Ólavur Simonsen – Hans Kristian Simonsen
Helgi Dam Ziska – Sjúrður Thorsteinsson
Í 1. bólki eru tríggir telvarar á odda við 1½ stigi. Teir eru Herluf Hansen og Heiðrikur Jacobsen úr Havnar Telvingarfelag og Janus Skaale úr Klaksvíkar Talvfelag.
Í almenna bólkinum er Jón Andreasen úr Havnar Telvingarfelag einsamallur á odda við tveimum stigum.
Og í unglingabólkinum eru Suni í Horni Nielsen úr Sandavágs Talvfelag og Rógvi Mørkøre úr Kollafjarðar talvfelag fremstir við fullum stigatali eftir fyrstu tvey umførini.


text:
Jesus, eg elski teg,
tí tú hevur elskað meg fyrst.
Alt tað, sum heimurin rúmar,
kann ei samanberast við teg.
Ja, tú ofraði alla tína dýrd,
tá til jarðar tú komst at frelsa meg,
og tí hevur Gud hevjað teg –
tú í ævirnar ráða skalt.
Tína dýrd tú ofraði,
tá tú komst av hæddini,
og av hondum, ið tú skapti, vart tú særdur.
Tú lætst lív, men upp tú stóð,
og meg reinsaði títt blóð,
nú tú høgt ert lyftur upp og verður ærdur.
Eg tær lovi, Gud og Harri mín,
hjarta mítt tú vanst – eg eri tín,
ja, tín um ævir vil eg vera.
Tú mær lív við krossins deyða vann,
setti meg í frælsi – frið eg fann.
Eg av hjarta ynski stórt títt navn at gera.


text:
Tróndur Arge 14.04.2018 (13:15)
FM í flogbólti: Avgerðin fellur á Hálsi í dag
Í dag verða seinnu og avgerandi FM finalurnar í flogbólti. Talan er um FM finalurnar hjá bæði kvinnum og monnum. Tað verður beinleiðis frásøgn frá finalunum her á in.fo og á Rás2. Somuleiðis stroymir Kringvarpið frá dystunum.
Beinleiðis frásøgn á Rás2 – Trýst HER
Fyrra finalan í dag er millum kvinnuliðini hjá Fleyr og KÍF. Fleyr vann hóskvøldið fyrri FM uppgerðina við 3-0 og greiðum settmuni. Fleyr er stórfavorittur at vinna FM. Kravið hjá KÍF er ein sigur, um Fleyr ikki skal fara avstað við steypinum
Hjá monnunum er stórur spenningur, eftir at ÍF vann 3-2 í fyrru FM finaluni. Her var neyðugt við fimta og avgerandi settinum, har fuglfirðingar vunnu 15-12. Tí er kravið, at Mjølnir skal vinna, men tað tykist ikki so ósannlíkt.
- Vit komu øgiliga væl aftur íaftur eftir, at ÍF hevði lagt seg klárt á odda í fyrru finaluni, og tað hevur givið okkum trúnna uppá, at vit kunnu vinna í dag. Allir menn tøkir aftur, og tí eru vit klárir til at gera tað vit skulu fyri at vinna, sigur Stefan Rosenlund Olsen, spælandi venjari hjá Mjølni.
Um tapandi liðini frá fyrru finalunum vinna, so verður spælt eitt gylt sett upp í 15. Tann, sum vinnur hetta settið, verður Føroyameistari 2018.
Stroyming frá FM finalunum sæst við at trýsta HER (Kvf.fo)
FM finalur í flogbólti:
Kvinnur: Fleyr (3) – (0) KÍF (13.30)
Menn: ÍF (3) – (2) Mjølnir (16.00)
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Liðið hjá Allan Dal-Christiansen (Pól Egholm, Magni Jøkladal, Eyðun Anthoniussen) fingu 56,52 stig av 60 møguligum. Ein avbera góður dagur hjá teimum.
Liðið hjá Símun Lassaberg Rói á R. Joensen, Árni M. Dam, Balle Mohr) liggja eins greitt á øðrum plássi.
LM-liðið við Boga Simonsen, sum liðskipara (Arne Mikkelsen, Per Kallsberg, Jóannes Mouritsen). Jóannes var ikki við leygardagin, men liðini, sum Bogi hevur havt hava altíð verið drúgv. Men byrjanin var ikki góð, har liðið eftir trý umfør er nr. 5.
FM-lið er skipað so, at øll spæla óti øllum tvær ferðir, so enn eru 11 dystir eftir.
Trý tey næstu umførini í FM-lið verða spæld 18. november.


text:
Moralklúturin
Eftir at hava lisið stuttliga og rámandi bloggin hjá Jan Lamhauge á Mess.fo fekk eg hug at skræða meg eitt sindur um moral. Tann serføroyska moralin.
Føroyski dupultmoralurin er heimskendur í Føroyum, og reglan er heldur enn undantakið, at dupultmoralur er dupult so góður sum moralur.
Moralurin eigur at verða leiðbeinarin, filtri í heysinum ella bremsan um mann vil, hjá okkum øllum at skilja millum rangt og rætt. Heimspekingar sum Aristoteles og Kant hava sett orð á hvat moralur er, ella eigur at verða – og eru teir báðir verdir, um ikki annað, at gugla. Tey sum hava MaðkBøkur kunna enntá skriva “ethics” í Spotlight. Sjálvt Steven Jobs veit hvat moralur er.
Eitt moralskt dilemma er eitt nú hendan hugsaða støðan: fimm fólk eru bundin niður á ein tokbana og eitt tok er í fullari ferð ímóti teimum – og tú stendur sum tann ið hevur tað heilt stóra yvirlitið. Við eitt sært tú, at um tú skumpar ein meðalhampa mann niður á tokbanan, nakað væl áðrenn hesi áðurnevndu fimm fólkini, so steðgar tokið áðrenn tað rakar tey fimm fólkini.
Tað moralska dilemmaði er, um tað er moralskt rætt at ofra hendan miðalhampa mannin, fyri at bjarga teimum fimm fólkunum.
Tað kann vera ringt at siga, hvat ið er moralskt rætt og hvat er moralskt skeivt; tí er moralurin nakað støðugt ella verður eisni hann skiftur út, so skjótt tørvur er á tí.
Fyri at undirstrika tað, kann lesarin skifta tann miðalhampa mannin út, við ein avdankaðan bums við einari deyðiligari livrasjúku.
Moralurin hjá okkum, sum vit definera hann í dag, átti t.d. at forða okkum í at forfylgja ymsum samfelagsbólkum. Men mann skal ikki langt aftur í søguna fyri at staðfesta, at moralurin er ein flótandi stødd. Mannaættin hevur forfylgt heksum, nekarum, indianarum, sigoynarum, jødum og stórt sæð øllum, sum ikki hava passa í sama kassa sum okkara moralur hevur sagt okkum er tann rætti. Møguliga hava umberingarnar verið aðrar, men í síðsta enda hava okkara ella teirra moralska filtur jú góðtikið forfylgingarnar. Í stórum kann sigast at mann hevur ikki vilja góðkent “teirra livihátt”.
Hin heilt stóri spurningurin er, um “teirra liviháttur” veruliga er ein hóttan ímóti okkara livihátti. Tann spurningin latið eg líka liggja fyri hesuferð.
Ein forfylgdur samfelagsbólkur í Europa, sum vit í Føroyum hoyra rættiliga lítið um, eru romair – ella sigoynarir. Hesi eru modernaðir nomadar og teirra liviháttur og enntá teirra hugsunarháttur er rættiliga ólíkur okkara. Tey kenna seg ikki hoyra til nakað land – og tey hava heldur ongi krøv á nakað landøkið í Europa. Nakað sum indianarir, viðurkenna tey heldur ikki ognarrættin, sum vit kenna hann. Bæði danskarir og fraklendingar hava í seinastuni útvíst romair – og tað innanfyri europeiska samveldið, har tað eitur seg at verða frítt at ferðast og flyta.
Í Føroyum hava vit ein bólk sum kennur seg forfylgdan. Tey rópa seg m.a. kristin, trúgvandi og frelst. Hesi eru so forfylgd, at tey hava kent seg noyddan at byggja borgir kring landið at savnast í og saman staðfesta, at tey eru forfylgd og at standa saman móti áganginum uttanifrá. Nakað tað sama sum Hells Angels og Bandidos gera í grannalondum okkara. Ein av bólkunum hevur enntá kent seg noyddan at byggja egnan skúla til teirra børn – har forfylgdu børnini kunna skúlast saman við líkastillaðum børnum. Neyðars forfylgdu børn.
Líkasum Hells Angels og Bandidos, eru teir forfylgdu føroysku bólkarnir rættiliga ósamdir um nógv, men eru púra samdir um at standa saman um nøkur heilt fá ting: Hells Angels og Bandidos rokkarar eru púra samdir um at leðurvestar eru fabulous og at motorsúkklur eru smartar at koyra á.
Forfylgdu bólkarnir í Føroyum eru ikki so mótabevístir sum rokkarnir og koyra fyri tað mesta Toyota ella Mazda. Men tey eru samd um at etablerað vitan um menningarlæruna er ein ónd og láturlig teori, sum hevur til endamáls at máa grundstøðið undan teirra uppfatan av lívsins uppruna.
Harumframt hava samkynd ikki eina sexuella orientering, men “ein samkyndan livihátt” sum hevur til endamáls at máa støðið undan teirri natúrligu ella røttu uppfatani: at maður og kvinna finna saman, giftast, taka lán í Eik, byggja hús og keypa ein Toyota og gera børn undir dýnuni meðan ljósið er sløkt. Onki við at gera børn í Toyotabilinum. Tað skal vera natúrligt, undir dýnuni, meðan ljósið er sløkt.
Líkamikið hvussu eg víki og vendi báðum pástandunum, so klári eg ikki at finna júst orsøkina til at menningarlæran er ein hóttan móti tí kristna lívsstílinum og ei heldur at samkynd eru ein hóttan móti hinskyndum.
Menningarlæran er ein meira ella minni vísindiliga undirbygd teori – meðan kristindómurin er ein trúgv, hvørs einasta tilverugrundarlag er, at ein rúgva av fólkið trýr henni. Meðan flestu fólk onki problem hava við at góðtakað lógir Newtons, ið eisini eru teoriir – er tað meira ivingarsamt við menningarlæruni.
Ein lærari eg hevði í fólkaskúlanum segði mær ofta, tá eg var á skeivari leið ella at eg ikki fataði ein metur av nøkrum, at mann skal ikki samanlíkna appelsinir við súreplir. Tað haldi eg at talan er um, tá tað verður ført fram at menningarlæran er ein hóttan móti kristindóminum.
Samkynd hava onki dult agenda um at máa støðið undir nøkrumsumhelst. Tað hevði verið skeivt at brúkt orðið “tey” um samkynd í hesum sambandinum, tí har er onki “vit” og “tit”. Har er ongin bardagi um nakað, uttan eitt rættvíst krav um at verða viðfarin og hava somu rættindi, sum øll onnur.
Stór tøk eru tikin at øll skula verða viðfarin líka.
Enn finnast lond, har kvinnur ikki hava atkvøðurætt, ikki sleppa at koyra bil ella hava hægri útbúgving. Hatta við at koyra bil skilji eg, men hitt?
India stríðist við eitt avolda kastisystem, sum er atvoldin til eina rúgvu av sosialum mismuni. Sum kastileysur verður tað vænta at mann tekur starv sum skrellimaður ella vaskikona – óansæð um mann hevur høvd til at verða atomfysikari ella samkomuleiðari.
Øll í vesturheiminum kunna semjast um at tað er ikki rætt. Tað er heldur ikki moralskt rætt.
Mann peikar fingrar eftir Iransku myndugleikunum, tá teir døma eina kvinnu til steining, men sjálvdan eru tað tey somu sum peika fingrar eftir einum lutfalsliga framkomnum landi sum Føroyum, ið ikki loyvir skrásettum parlagi og ikki gevur samkyndum pørum somu rættindi sum øðrum pørum.
Tað er sum um at moralurin er ein klútur, ið skal tváast einaferð nú og tá, og so goymast vekk, tí nú er hann reinur – í eina løtu í gusjer. So bíðar mann pent eftir at onkur víðgongdur sjálvmorðsbumbumaður sprongjur seg sjálvan og ein heilan buss av skúlabørnum í luftina ella at danskarir seta prísin á øl og sprutt niður – og so skal moralklúturin fram at tváast aftur.
Onkur av teimum kristnu bólkunum hava ein serligan máta at handfara tey, ið ikki passa inn í teirra kassar – ella teirra livihátt. Tey verða útstoytt ella shunnaði. Moralskt er tað ikki serliga pent.
Men mann kann róliga staðfesta at rættir kristnir menn sum Jenis og Gerhard og hvat teir nú eita, ikki hava hesar moralsku kvalir.
Hvat um mann sá og hoyrdi at kassadaman í Bónus segði “eg vil ikki betjena teg, tí mær dámar ikki tín livihátt” við td Jenis. Ella stýrimaðurin á Teistanum segði við Gerhard: “tú sleppur ikki við um Skopunarfjørðin, tí tín liviháttur passar ikki uppá profilin á ferðafólkum vit vilja sigla um fjørðin”.
Mann skal ikki verða raketverkfrøðingur ella samkomuleiðari fyri at síggja, at mann hevði staðið í einum moralskum dilemmaði. Mann skuldi viga ein stóran órætt gjørdan ímóti einum, ið gerð øðrum nógvan órætt.
Tvey skeiv verða ikki til eitt rætt.
Eg hevði skitið ein langan lort á tað og onki lagt í tað. Moralskt veit eg, at tað er so pillrotið sum tað kann blíva. Eg hevði latið mín moralska klút verði liggjandi í lummanum tann dagin. So hevði eg bíða til onkur børn svøltaðu í Afrika, og keypt eitt nekarabarn frá Red Barnet.
Vupti, so varð moralklúturin gullreinur aftur.
Merki: Aristotoles, Benny Hinn, etikkur, Eyðbjørn Einarsson Jespersen, Jan Lamhauge, Kant, moralklúturin, moralur


text:
Útnorðursøgan ”Naboer i Nordatlanten”
Forlagið Fróðskapur hevur givið út bókina ”Naboer i Nordatlanten. Færøerne, Island og Grønland”. 17 søgufrøðingar úr Grønlandi, Íslandi, Føroyum, Noregi og Danmark hava skrivað. Ritstjórar eru hava Jón Th. Thór, Daniel Thorleifsen, Andras Mortensen, Ole Marquardt. Bókin varð løgd fram á móttøku í Fabrikkini hjá Østrøm 1. juni. Hon er 487 síður og kostar 300 kr.
Í 2000 mælti Útnorðurráðið stjórnunum í útnorðurlondunum til at fáa í lag eitt samstarv um skriving av felags søgu Útnorðurs. Hetta førdi til, at ein bólkur av søgufrøðingum úr Grønlandi, Íslandi, Føroyum, Noregi og Danmark hittust í 2002 í Ilulissat í Grønlandi. Bólkurin setti sær fyri at skipa fyri seminarum og konferansum, og úr tí virkseminum eru higartil útkomnar 3 bøkur við søgufrøðiligum greinum. Frá byrjan var málið, at netverkið skuldi fremja gransking og innsavning av nýggjari vitan við at miðlan av felags søguni til almenningin, og á leiðini varð avgerð tikin um eisini at skriva eina grundbók um felagssøguna hjá útnorðurlondunum. Hon er tað, sum nú kemur út.
Í bókini verða høvuðsliðirnir í felags søguni hjá teimum trimum útnorðurlondunum síðan miðøld fram til umleið 2000 lýstir. Tá íslendingar nomu land í Grønlandi umleið 985 e. Kr. og teir seinni møttu landsins upprunaliga inuitfólki, var tað fyrstu ferð, at fólk jarðarinnar úr eystri og vestri møttust, eftir at tey fyrstu fólkini í Afrika á tíðarinnar morgni spjaddust, summi norðureftir og onnur eystureftir. Henda mentanarstevna í Grønlandi varð byrjanin til, at fólk jarðarinnar í eystri og vestri aftur fingu samband við hvønn annan. Tann eldri parturin av útnorðursøguni er tí eisini søgan um fyrsta liðin í globaliseringini. Økt ferðsla millum tey skandinavisku londini, restina av Evropa og londini í útnorðri førdi soleiðis gjøgnum søgunnar órannsakandi vegir til ein søguligan lagnufelagsskap millum londini í útnorðri, sum støðugt verður útbygdur.
Bókin er skipað í 6 høvuðspartar, og hvør høvuðspartur er settur saman av teksti frá høvundum í hvørjum av teimum trimum útnorðurlondunum. Fleiri av kapitlunum hava havt ein kapitulritstjóra, sum hevur samanskrivað endaliga tekstin: Andras Mortensen í parti II um miðøld, Ole Marquardt í parti III um demografi, Erland Viberg Joensen í parti IV um vinnulív, Søren Thuesen í parti V um andliga mentan, Elin Súsanna Jacobsen í somuleiðis parti V um skúla og útbúgving og Jón Th. Thór í parti VI um stórkríggini og tjóðarbygging. Jón Th. Thór hevur verið høvuðsredaktørur við Andrasi Mortensen, Ole Marquardt og Daniel Thorleifsen sum medredaktørum. Daniel Thorleifsen hevur verið verkætlanarleiðari og staðið fyri at finna fígging til samstarvið.
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...
-
08.10.2018Tey ganga á vegnum og bíða sum nýggjur afturEitt av høvuðsverkunum hjá Ingálvi av Reyni, Tey ganga á veg...


text:
Orð og lag: Kajfinn Hammer
1. Alt lív títt er ein fjakkan á tíðarinnar veg,
ein ferðarmaður ert tú, ei broytast kann tann ferð;
tí still ei stendur tíðin, tú fylgja henni mást,
men sig mær hvar tú fjakkar og hvagar leiðin ber?
Um streyminum tú fylgir, bert letur standa til
og uttan hugsan søkir til heimsins gleðistjøld,
á, steðga, hoyr ein heitan, eitt ráð frá vinahond:
Minst til, at sannleiksløtan dátt kemur beisk og køld!
Niðurlag: Á, legg nú tína leið móti Golgata við skund,
lat blóðið reinsa burt alla synd í hesi stund;
lat Meistaranum róðrið, í fylgi við Hann far,
hin tryggi trygdarklettur sum verður, er og var.
2. Ein ferðarmaður ert tú, mangt møtir tær á leið
av freistingum og roynslum, sum tú teg framá gekst;
ei lætt tað er at liva, ei lætt at seta kós
í lívsins harða meldri, tú mangan sanna fekst.
Men hoyr, ein Klettur stendur í meldrinum so trygt,
tann Kletturin er Kristus, hann bjargar deyða frá;
skal uttan Hann tú liva og deyðan fara í,
við læstu dyrnar standa, ov seint tær banka á?
3. Ein ferðarmaður ert tú, eitt tíðarinnar barn,
ein vallari á foldum, sum roynt her hevur alt;
hvør leið, ið her tú royndi, alt tað tær tyktist bjart,
ei frið í hjartað bar tær, men sveik tá um tað galt.
Hoyr, troytti ferðarmaður, ein leið tó finnist enn,
tann leiðin eitur Jesus, til hvíldarstaðið ber,
Hann vegurin er sjálvur, Hann einans ber á mál,
til Golgata Hann førir, bert Hann teg sælan ger.


text:
Byggisamtyktin góðkend
Fiskimálaráðið hevur, 12. mai 2015, góðkent byggisamtyktina fyri Fámjins Kommunu.
Málningaframsýning
Kvøldskúlin sýnir fram málningar, ið kvøldskúlanæmingar í Fámjin hava gjørt í vetur
Myndir frá flaggdegnum 2015
Veðrið var ikki av tí besta og ávirkaði tað nakað dagin, men fitt av fólkið høvdu tó leita sær til Fámjins. Her eru nakrar myndir frá degnum og frá gongutúrinum úr Hvalba til Fámjins
Flaggdagsrøðan hjá Theresu Turidardóttir Kreutzmann
Her er flaggdagsrøðan hjá Theresu
Flaggdagshald í Fámjin 25. apríl 2015
Leygardagin 25. apríl verður skipað fyri flaggdagshaldi í Fámjin.
Haldið verður kl.15.00, og flaggrøðuna í ár heldur Theresa Turidardóttir Kreutzmann, leiðari á Visit Tórshavn.
Eisini syngur kirkjukórið Ljómur og hornorkestur spælir.
Nógvur vindur á skarðinum
Seinnapartin reiv ein tekja á einum úthúsi í bygdini og gjørdi eisini skaða á ein bil, sum stóð nær við. Sambart Landsverk, so kom vindmegin í hvirlunum í kvøld, heilt upp um 50 m/s.
Morgunmatur í Vesturhøll leygardagin
Leygardagin 14. mars verður aftur morgunmatur í Vesturhøll.
Morgunmatur í Vesturhøll leygardagin
Leygardagin 7. februar verður aftur morgunmatur í Vesturhøll.
Morgunmatur í Vesturhøll í vár
Fámjin Kommuna hevur aftur í ár játta at hava morgunmat í Vesturhøll. Komandi 3 morgunmatarnir vera í februar, mars og apríl.
Kommunufundir í 2015
Yvirlit yvir kommunufundir í 2015 er at finna á síðuni nú


text:
Næstbesta liðið á uppflytingarkós
Jan Smedemark | 26/08/15
Næstbesta liðið hjá okkum í føroysku mannfólka fótbóltsdeildini er á uppflytingarkós. Hóast teir í løtuni liggja á einum triðja plássi, so hevur liðið ein dyst til góðar. Vinna teir hann gerast teir nummar 2 og har við á einum plássið, sum tryggjar uppflyting.
Dysturin sum manglar at vera leiktur verður leiktur í vikuskiftinum. Hetta er ein heimadystur móti B68. B68 liggur hinvegin í niðurflytingarvanda og sostatt verður talan um ein spennandi dyst, har bæði liðini sanniliga hava sítt at spæla fyri.
Seinasti dystur TB II, sum teir vera kallaðir á Faroesoccer, vunnu teir heili 5-2 móti HB. Málmaskinan hendan dagin var Óli Johannesen, sum skeyt ikki færri enn fýra av málunum. Hitt málið gjørdi Pætur Kristensen.
TB II verður mannað av ungum og eisini nøkrum sera royndum leikarum. Sum nevnt omanfyri, so er Óli ein teirra. Landsliðslegendan hevur gjørt heili 16 mál fyri liðið í ár og liggur hann nummar tvey á toppskjúttalistanum. Í mun til Lindi Gardar frá KÍ, sum liggur nummar eitt á listanum, hevur Óli skotið øll síni í opnum spæli. Lindi hevur skotið 18 mál samanlagt harav 6 teirra á brotsspark.
Hyggur ein eftir hvørjir teir sum hava spælt flest minuttir á liðnum sæst, at aldurspennið er vítt.
Einar (41): 1260 minuttir
Hávar (17): 1178
Páll Heri (21): 1049
Óli Johannesen (43): 883
Regin (17): 810
Umframt Óla og Einar eru eisini aðrar kempur, sum hava umboða besta lið felagsins fyri árum síðani. Nevnast kunnu í tilvildarliga raðfylgju: Bárður Dimon, Dan Mortensen, Allan Smedemark, Kim Roest, Jón Johannesen, Tórur Mortensen, Olivur Abrahamsen, Jón Tórður Holm og Niels Strøm Rødgaard. Nevnast kann so eisini, at Niels Strøm Rødgaard hevur fingið heili tveir minuttir í Effodeildini ella sum tað tá var nevnt Formuladeildin í 2005 😉
Leygardagin skal TB II sum nevnt spæla móti B68 Við Stórá – dysturin verður klokkan 15:00.


text:
Eitt sindur um almenna skuld
Tað er sjáldan at eg skrivi nakað, eg verði biðin um. Men fyrradagin fekk eg eina avbjóðing um at greiða frá muninum millum fíggjarskapin hjá húsarhaldinum og so tann hjá tí almenna.
Ikki bara skuldi eg greiða frá tí, men tað skuldi sigast soleiðis, at hvørt mannsbarn skilti tað. Síggj – tað var ein avbjóðing av teimum heilt stóru, og teimum ber illa til at renna undan.
Munirnir eru fleiri millum tað almenna og so húsarhald, og eg skal ikki fløkja meg út í teir allar. Men ein er munurin, sum flestu fólk illa fáast at skilja – og hann er at tí almenna ikki tørvar at vera skuldarfrítt, eins og húsarhald stremba eftir at vera.
Tá vit settu búgv og børnini fjølgaðust í húsunum, settu vit okkum í skuld – so sum tey flestu gera. Uttan at seta okkum í skuld, hevði ikki borið til at fáa føtur undir “egið” borð og at fáa arbeiðslív og familjulív at ganga saman í eina friðaliga heild. Tá eg so, langt um leingi, fór burtur at lesa, setti eg meg aftur í skuld.
Uttan hesa skuld slapp eg hvørki at seta búgv ella at fáa mær útbúgving.
Men husaskuld og lestrarskuld skulu gjaldast aftur í ein hast, tí bankin vil ikki hava meg at doyggja frá skuldini. Bankin óttast eisini, at ætlanin hjá okkum kann kollsigla heilt, um vit verða arbeiðsleys, verða avlamin, skiljast ella fara í hundarnar á annan hátt.
Soleiðis er ikki við tí almenna.
Tað almenna doyr ikki. Tað almenna fer vanliga ikki í hundarnar, sum meira enn so hendir fyri vanlig húski.
Tað almenna heldur fram at vera, tá eitt ættarlið hevur lagt frá sær, og næsta ættarlið hevur tikið við. Og inntøkan hjá tí almenna er tryggari enn nøkur onnur inntøka, tí borgararnir gjalda trúliga skatt – ættarlið eftir ættarlið.
Og hetta er stóri munurin – at tað almenna livur í allar ævir. Lánsveitarin lítur á, at tað almenna í Fraklandi fer ongan veg, og at rentuinntøkur úr franska ríkiskassanum eru av tryggastu íløguinntøkum í heiminum.
Lond valdast, og Frakland er ein gamal kendur skuldari, sum ikki hevur runnið undan skuld síni síðan 1788. Argentina, harafturímóti, meldaði pass so seint sum í 2001 og fekk sáttmálar um lagaligari afturgjaldstíð, lægri rentu og skáar, so landið kundi koma fyri seg aftur.
Lond eru heilt annað slag av skuldarum, sum ikki tørva at vera skuldafrí tá tey eldast – tí tey eldast ikki. Lánsveitarar krevja tí ikki at tað almenna er skuldafrítt, men bara at lond hava skuld, tey tykjast at megna at bera.
Tað almenna í Føroyum man ikki hava minni álit manna millumn, enn tað almenna í Fraklandi. Danskir realkredittstovnar vilja ikki so frægt sum lata einum ungum føsoyskum húski húsalán, men teir hava einki ímóti at læna landsstýrinum pengar.
Tað almenna verður verandi her, og innan teir tíðarkarmar, vit liva undir, so er álitið á tað almenna heilt annaðleiðis, enn álitið á einstaka húskið.
Men at tað almenna livur í allar ævir, hevur eisini eina aðra avleiðing. Og tað er hon, at tað almenna í ein vissan mun kann seta seg hendur í favn at bíða eftir at skuldin minkar. Ikki tí at skuldin sjálv í krónum og oyrum minkar, men av tí at inflasjónin og vøxturin í búskapinum (og tessvegna vøxturin í skattainntøkunum) fær skuldina at minka relativt – altso í mun til skattainntøkurnar.
Tað almenna nýtist í so máta – í prinsippinum – ikki at gjalda skuld aftur, men skal bara syrgja fyri at skuldin ikki vexur meira enn skattainntøkurnar. Lond stíla tí ikki eftir at vera skuldarfrí, men lond stíla heldur eftir at hava skuld, sum er hóskandi til skattainntøkurnar.
Tí meta lánsveitarar um hvussu lond handfara sína skuld, og ikki nær tey gerast skuldafrí.
Men Føroyar eru pinkulítið land, og álitið verður tí hareftir. Lánsveitarin sær, eins væl og vit, at fólkatalið stendur fyri afturgongd, og tað man vera stórsta hóttanin móti skattainntøkunum. Lánsveitarar vita av, at fiskiskapur kann vera svikalig vinna, men samstundis eisini eitt satt gullnám. At vit trároyna heimaleiðirnar man órógva lánsveitararnir ikki so lítið.
Inntøkurnar hjá tí almenna í Føroyum verða helst mettar tryggar, eins og skattainntøkurnar í øðrum londum. Svikaligur fiskiskapur og minkandi fólkatal munnu kortini vera tey fyribrigdi, sum órógva lánsveitararnar mest.
Í stóran mun meta lánsveitarar meira um viljan hjá londum at gjalda lán aftur, heldur enn evnini at gjalda aftur. Fíggjarligu evnini eru fyri tað mesta til staðar, men politiskt óskil og samfelagsligt rot eru ofta orsøkin til at lond ikki hava skilið ella “viljan” at gjalda lán aftur.
Royndirnar frá kreppuni í nítiárunum munnu kortini telja nógv, tá lánsveitarar meta um tað almenna í Føroyum sum skuldara. Snarpa afturgjaldingin undir kreppuni man hava sent Føroyar høgt upp á metlistan hjá lánsveitarum. At danska ríkið borgar fyri krónuvirðinum og bankakervinum, gevur eisini Føroyum heilt annað og tryggari metingavirði.
Subscribe to: Post Comments (Atom)


text:
Umsjónarfólk til veitingareindina
Sunda kommuna søkir eftir ágrýtnum og ábyrgdarfullum umsjónarfólki til veitingareindina, at byrja skjótast til ber.
Umsjónarfólkið vísir til rakstrarformannin, Starvið er fjølbroytt og avbjóðandi og gevur høvi til persónliga og fakliga menning. Talan er um eitt fulltíðarstarv.
Tað er eitt krav at umsøkjari hevur stóra koyrikortið.
Starvið er tímalønt sambært sáttmála millum avvarandi fakfelag og Kommunala Arbeiðsgevarafelagið.
Umsókn skal sendast til:
Sunda kommunu
Oyrarbakkavegur 3
400 Oyrarbakki
ella til t-post: sunda@sunda.fo
Umsóknin skal vera kommununi í hendi innan mánadagin 11. juni 2018.
Sunda kommuna tilskilar sær rætt til frítt at velja millum innkomnar umsóknir, ella onga at taka.
Vilt tú hava fleiri upplýsingar, kanst tú ringja til Súna Christiansen, tekniska leiðara, á tlf.: 667220.


text:
Komandi vikuskifti byrja jólini í Handilsmiðdeplinum í Runavíkar kommunu. Fríggjakvøldið 30. november verður skipað fyri Open by night, tvs. at handlarnir hava opið til kl. 22.00 og leygardagin 1. desember verður Langur leygardagur og opið er til kl. 17.00.
Øll eru vælkomin til hugnaliga Handilsmiðdepilin, sum longu nú er pyntaður til jóla. Av øðrum tiltøkum í vikuskiftinum kunnu nevnast stóra jólakonsertin við Føroya Symfoniorkestri leygardagin kl. 16.00 í ítróttarhøllini. Sunnudagin kl. 17.00 tendrar jólatræið í miðbýnum og kl. 19.00 tendrar forkunnuga Jólabygdin í Æðuvík. Allan desember mánaða verða hópin av tiltøkum fyriskipaði. Umframt jólatiltøk fyri børnum, skipar Handilsmiðdepilin fyri eini mótasýning í Stokkastovuni 13. desember og Jólavikan byrjar mánadagin 17. desember, har handlarnir hava longri opið um kvøldarnar.
Handilsmiðdepilin í Runavíkar kommunu leggur stóran dent á at viðskiftafólk, ið vitja handlarnar í býnum, fáa alt teimum tørvar, bæði tá tað snýr seg um vøru, tænastu og uppliving. Teir umleið 50 handlarnir í økinum, bjóða í felag eitt sera fjølbroytt úrval av vørum.
Tað er sera umráðandi fyri Handilsmiðdepilin at menna seg og verður tí stór orka løgd í at fylgja við tíðarrákinum. Um stutta tíð kann Handilsmiðdepilin við stoltleika bjóða sínum viðskiftafólki eitt slóðbrótandi talgilt gávukort.
So kom til Runavíkar, her osar av handilslívi og mentan.


text:
Treytir og kostnaðir
Tíni fíggjarviðurskifti, so sum eginfígging, samlað skuld, gjaldsvilji og gjaldsevni eru avgerandi viðurskifti, tá vit viðgera tína lániumsókn.
Vanligt krav er í minsta lagi 10 prosent í eginfígging fyri at fáa bústaðarlán. Lægsta renta verður veitt til í mesta lagi 80 prosent av keypsvirðinum.
Lánið hevur broytiliga rentu og verður veitt sum annuitetslán, við fastari afturgjaldstíð. Tað merkir, at um rentan hækkar ella lækkar, so broytist mánaðargjaldið.
Afturgjaldingartíðin er í mesta lagi:
- 25 ár fyri 1. veðr
- 15 ár fyri 2. veðr. og ytri
Tað er gjørligt at fáa skáa upp til 2 ár og í serligum føri upp til 5 ár (t.d. vegna lestur ella aðrar serligar umstøður).
Er talan um lán til egnan bústað (og ikki summarhús ella líknandi), kanst tú søkja um rentustuðul frá TAKS.
Treytin er at tú býrt á matriklinum. Sí hvussu nógv tú kanst fáa í Rentustuðli.
Sí kostnaðin fyri at stovna Bústaðarlán.


text:
Eirikur Lindenskov 26.04.2017 (00:39)
Flaggdagshald á Vaglinum og ellisakfør
Fyri 27. ferð vóru ellisakfør partur av flaggdagshaldinum í Havn, sum Havnar Hornorkestur skipar fyri.
Tað hevur verið siður, síðani felagið Føroya Ellisakfør varð stovnða í 1992, at gomlu bilarnir og súkklurnar vórðu »luftað« flaggdagin, eins og gamalt var, at kappróðrarbátarnir tá vórðu flotaðir.
Tey fyrstu árini vóru bilarnir sýndir fram á Vaglinum. Seinni á Kongabrúnni og á Bursatanga. Men tað voldi ov nógvar trupulleikar, at bilar og kapprennarar vórðu blandaðir saman. Seinnu árini hava bilarnir verið vístir fram í Tórsgøtu undir flaggdagshaldinum, og soleiðis var eisini í ár.
Trýstið á pílin á myndini fyri at síggja kykmynd av ellisakførum og flaggdagshaldinum á Vaglinum, har Eydna Skaale, retorikari, helt flaggdagsrøðuna.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í fyrra blogginum hjá mær um Mentanargrunnin, skrivaði eg, at eg onga starvsløn fái í ár. Hetta skal ikki skiljast sum eitt álop á grunnin. Eg havi nógv at takka Mentanargrunninum fyri. Síðani eg fyrst í 90’unum fekk mína fyrstu 1-mánaða starvsløn, havi eg fingið nógvar gjøgnum árini og serliga… les meira…. →
Fyri nøkrum døgum síðani kundi eg bara konstaterað, at tað ikki hjálpir tær sum listafólk at fáa viðurkenning, í hvussu so er ikki, um tú skalt fáa nakra peningarliga løn at arbeiða fyri. At eg í fjør fekk barnamentanarheiðursløn Tórshavnar Býráðs, var tilnevnd til Barna- og ungdómsbókmentaheiðursløn Norðurlandaráðsins og tilnevnd… les meira…. →
Seint í november skipaðu Rithøvundafelag Føroya, Norðurlandahúsið og Bókadeildin fyri Bókadøgum í Norðurlandahúsinum. Tað var eitt stórt og væleydna tiltak, sum meira er at lesa um HER. M.a. vóru tveir dagar við áhugaverdum høvundaverksmiðjum, og ein av døgunum var eg biðin um at koma við nøkrum inspirerandi toknum, áðrenn verksmiðjurnar… les meira…. →
Vit hava altíð vita tað, men enn einaferð kunnu vit konstatera, at tað er í bili, at tú eigur at ferðast í Føroyum, persónbili væl at merkja! Nú hesin vakri kavin hevur ligið í næstan eina viku, áttu vit satt at siga bara at vera eydnurík um at hava hann… les meira…. →
Álvaratos, hvat hugsa tit fyri tykkum? Ja, eg meini við tykkum, sum koyra bil hvønn dag. Hvønn dag tá eg fari út um dyrnar, seti eg lívið hjá børnum mínum og mær í vága við bara at ganga á gøtunum í býnum. Havi ongan livandi kjans at telja, hvussu ofta… les meira…. →
Onkuntíð kann man koma út fyri eini so løgnari lítlari hending, at man kann ganga og smáflenna at henni í dagar. Tá eg fyri nøkrum døgum síðani var og “lat børnini inn” á stovn, var ein øgiliga ferðsluruðuleiki millum stovnarnar báðar (skal viðmerkjast at barnagarður og vøggustova liggja hvør síni… les meira…. →
Í løtuni eru øll rakt av tí, ella hava verið ella fara helst at vera næstu dagarnar, í hvussu so er pessimistarnir. Tað eitur influensa, ella beinkrím. Vit ganga runt og hosta, snýsa og fýsa okkara virus út millum hvønn annan, tað fer frá heimunum til arbeiðsplássini, til barnagarðarnar, til… les meira…. →
Vit í Føroyafelagnum móti Fótgangarum vilja hervið koma við nøkrum viðmerkingum um ferðsluna sum heild og serliga í Havn. Tað er næstan bara jaligar viðmerkingar, tí vit í felagnum eru samd um, at vit øll gera eitt gott arbeiði fyri at forkoma møguleikunum hjá hesum tápulingum, ið fasthalda um rættindini… les meira…. →
Teir gomlu egyptarnir høvdu krokodilluna og kettuna. Indarar hava kúnna. Og føroyingar hava….. bilin. Tann heilaga privatbilin. Vit eiga fleiri persónbilar pr. íbúgva enn flest onnur lond, og vit hava helst færri kilometrar pr. íbúgva at koyra teir á, enn flest onnur lond. Næstan øll húski eiga ein, og heilt… les meira…. →
Rólig fet upp einar stuttar trappur, hurðin fer upp, eitt lot kemur inn við einum vitjandi. „Halló!” „Hey er tað tú!“ „Langt síðani!“ ”Kann eg seta meg her?” ”Ja, endiliga”. Her angar av kaffi, sigarettum og hálvvátum jakkum, men tað er tann hugnaligasti lukturin, tú kanst hugsa tær, tí hann… les meira…. →


text:
25-02-2013
Broytingar í byggisamtyktini til framløgu
Tvøroyrar Býráð hevur samtykt fleiri broytingaruppskot til byggisamtyktina fyri Tvøroyrar Kommunu.
Talan er um størri og smærri broytingar av plankortinum í øllum bygdum í kommununi.
M.a. verða havnaøkini á Drelnesi og á Tvøroyri víðkaði.
Eisini verða orðingar í byggisamtykini broyttar.
Almenna framløgan er frá 25. februar til 19. mars 2013 á býráðsskrivstovuni á Tvøroyri, og kærufreistin er 9. Apríl 2013.
Heinta pdf-fílur:
Legg tilmerkis, at hvør kort-fíla hevur 2 síður: galdandi plankort og uppskot til broyting.


text:
Mary Shelley
1797-1851
Mary Shelly var enskur rithøvundur. Hon skrivaði skaldsøgur, stuttsøgur, drama, essay, ævisøgur og ferðafrásagnir. Hon er serliga kend fyri skaldsøguna Frankenstein, sum kom út í 1818.
Mary Shelly var dóttir William Godwin, sum var politiskur heimspekingur, og heimsspekingin og feministin Mary Wollstonecraft, sum tó doyði í barsilssong eftir at hava átt Mary.
Pápin bar so í bandi, at Mary fekk góða útbúgving og eggjaði henni til at lesa og skilja politiskar tekstir og áskoðanir. Í 1814 fekk Mary hug á yrkjaranum Percy Bysshe Shelley. Shelley var giftur, men tá kona hansara tók seg av døgum, giftust hann og Mary í 1816. Tey bóru seg als ikki at, sum vanligt fólk helt vera sømiligt, og vóru tí illa sædd.
Sama ár, sum tey giftust, vóru tey í Geneve í Sveis saman við lord Byron, John William Polidori og Claire Clairmont. Her fekk Mary hugskotið at skriva skaldsøguna Frankenstein.
Mary átti fýra børn, har trý teirra doyðu, tað sigst hava havt stóra ávirkan á skriving hennara, sagt verður eisini, at hon hevði skuldarkenslu av, at mamman var deyð av hennara ávum. Í 1822 druknaði maðurin, og hon brúkti stóran part av lívinum at savna saman verk hansara.
Líka fram til 1970 var Mary Shelley serliga kend fyri at vera kona Shelley og fyri at hava skrivað skaldsøguna um Frankenstein, men síðan er tað komið fram, at hon umframt tað hevur skrivað ein hóp av øðrum tekstum. Hesar tekstirnar vísa, at hon var politiskt radikal alt lívið, og kanska ikki so samd við ta romantisku hugsjónina hjá manninum og við upplýsingarhugsjónina hjá pápanum.
Útgáva:
2014 Frankenstein


text:
20. september 2016
Fríggjadagin kl. 15 verður Eldrasamkoma í Betesda
Else Djurhuus fer at greiđa frá byrjanini til barnalegurnar viđ Áir og í Zarepta undir heitinum: "Frá tanka, kalli, gjřgnum royndir til veruleika”.
Nú summariđ er av og heystardagur týđiliga merkist, verđur aftur Eldrasamkoma í Betesda, fríggjadagin 23. september, sum er tann fyrsta í rřđini í vetur.
Eftir at mongu břrnini, ungfólk, hjún og menn og kvinnur í řllum aldrum hava veriđ í Zarepta aftur í summar, og ein stórur og hunaligur nýbygningur er tikin í nýtslu, hevur veriđ hildiđ hóskandi, at fáa Else Djurhuus at greiđa frá byrjanini, nú stívliga hálv řld er farin.
Hon fer at greiđa frá, hvussu barnalegurnar fyrst viđ Áir og síđani í Zarepta á Vatnsoyrum sóu dagsins ljós.
Else fer at siga frá undir yvirskriftini: "Frá tanka, kalli, gjřgnum royndir til veruleika”.
Hřvi verđur til eitt gott prát, eisini verđur sum vanligt felagssangur og ein drekkamunnur.
Řll er vćlkomin til Eldrasamkomuna.